qundao/data-zh-poetry huggingface dataset:
麟
作者：徐渭
朝代：明

一辞羌马献兰䈥，四海歌谣美汉文。天为吾皇厌祥瑞，不教麟犊恼明君。光山产麟光烛天，无心住世去飘然。鲁叟若逢应不哭，不比哀公十四年。帝王瑞到我皇真，主圣臣贤尽凤麟。即看阁上千秋画，不羡牛边数叶鳞。吾皇巳却千里马，天亦踌蹰五采麟。尚恐越裳重译至，急传黄纸与边臣。清时麟夭不须伤，野老番为哭一场。傥似角端能解语，欲传一语奉明王。鳞中许贡止常鳞，但取冰鲥片厣新。五马敢团茶叶饼，一车不动荔枝尘。南潦北旱禹汤年，何瑞能回圣主怜。亲御布袍行十里，汗香飞绕一坛圆。闻道麒麟斗海东，亲令白日蚀当中。牛肠鳞甲知何物，干犯天光半夜红。
麟·其一
作者：徐渭
朝代：明

一辞羌马献兰䈥，四海歌谣美汉文。天为吾皇厌祥瑞，不教麟犊恼明君。
麟·其七
作者：徐渭
朝代：明

南潦北旱禹汤年，何瑞能回圣主怜。亲御布袍行十里，汗香飞绕一坛圆。
麟·其三
作者：徐渭
朝代：明

帝王瑞到我皇真，主圣臣贤尽凤麟。即看阁上千秋画，不羡牛边数叶鳞。
麟·其二
作者：徐渭
朝代：明

光山产麟光烛天，无心住世去飘然。鲁叟若逢应不哭，不比哀公十四年。
麟·其五
作者：徐渭
朝代：明

清时麟夭不须伤，野老番为哭一场。傥似角端能解语，欲传一语奉明王。
麟·其八
作者：徐渭
朝代：明

闻道麒麟斗海东，亲令白日蚀当中。牛肠鳞甲知何物，干犯天光半夜红。
麟·其六
作者：徐渭
朝代：明

鳞中许贡止常鳞，但取冰鲥片厣新。五马敢团茶叶饼，一车不动荔枝尘。
麟·其四
作者：徐渭
朝代：明

吾皇巳却千里马，天亦踌蹰五采麟。尚恐越裳重译至，急传黄纸与边臣。
黄君书舍在委羽山洞索赋
作者：徐渭
朝代：明

委羽本名山，尤奇是洞天。青霄去鸾鹤，白日下神仙。二酉藏书室，孤桐对月弦。古陂千顷在，叔度我逢旃。
黄杨山
作者：徐渭
朝代：明

石牙初豁转成含，近顶如脐著一庵。谷口进来三万丈，数株松柏似江南。
黄羊
作者：徐渭
朝代：明

紫塞黄羊美，超腾不易供。蹄虽千里外，命寄一厨中。谁致西河俎，言穿老上弓。宾筵三动指，早晚到驼峰。
黄蔷薇
作者：徐渭
朝代：明

蔷薇黄似月初华，难写芳香只写花。若使移生南海国，取将露水粉宫娃。
黄蜀葵
作者：徐渭
朝代：明

自叹南冠奏曲时，不如画里向阳枝。赭衣一著从摇落，总有丹心托向谁。
黄鼠
作者：徐渭
朝代：明

幸不为残啮，何由冒劣名。庖厨穷口腹，天地窘生成。浅草遮人拙，深膏傍烛明。断齑吾自分，食肉任干城。
默泉篇
作者：徐渭
朝代：明

泥金小扇月分团，淡淡烟煤写默泉。泉水有流不作响，正如琴上不绷弦。
鼍矶研
作者：徐渭
朝代：明

向者宝端歙，近复珍鼍矶。在海感蛟蜃，文理多怪奇。白者为雪浪，星者黄金泥。碎者银作砂，角者丝缠犀。举手摸其理，索索铓响飞。分符军石乡，庸以鏖隃麋。曩者辱新乐，远寄青州来。一夕忽失守，仍召顽滑资。一字十研磨，一行百推移。淹此斫阵马，羁控不得驰。乃者董文学，匣有方尺储。举以为我赠，与新乐不殊。
齐云岩
作者：徐渭
朝代：明

汉京何用祀神君，福地仙居处处闻。悬水千丝非雨散，层山百叶是莲匀。铺明上与毫光合，瓦碧平将树色分。莫道无如明主切，万年应驭鼎湖云。
龛山凯歌
作者：徐渭
朝代：明

县尉卑官禄米微，教辞黄绶著戎衣。贼中何事先寒胆，海上连年数破围。短剑随鎗暮合围，寒风吹血著人飞。朝来边土看归骑，一片红冰冷铁衣。红油画戟碧山坳，金镞无光入土消。冷雨凄风秋几度，定谁拾得话今朝。无首有身秪自猜，左啼魂魄右啼骸。冯将老译传番语，此地他生敢再来。旗裹金疮碎朔风，军中吮卒有吴公。更教厮养眠营灶，自向霜槽喂铁骢。
龛山凯歌·其一
作者：徐渭
朝代：明

县尉卑官禄米微，教辞黄绶著戎衣。贼中何事先寒胆，海上连年数破围。
龛山凯歌·其三
作者：徐渭
朝代：明

红油画戟碧山坳，金镞无光入土消。冷雨凄风秋几度，定谁拾得话今朝。
龛山凯歌·其二
作者：徐渭
朝代：明

短剑随鎗暮合围，寒风吹血著人飞。朝来边土看归骑，一片红冰冷铁衣。
龛山凯歌·其五
作者：徐渭
朝代：明

旗裹金疮碎朔风，军中吮卒有吴公。更教厮养眠营灶，自向霜槽喂铁骢。
龛山凯歌·其四
作者：徐渭
朝代：明

无首有身秪自猜，左啼魂魄右啼骸。冯将老译传番语，此地他生敢再来。
龛山凯歌六首（为吴县史鼎庵）
作者：徐渭
朝代：明

短剑随枪暮合围，寒风吹血着人飞。朝来道上看归骑，一片红冰冷铁衣。七尺龙蟠皂线绦，倭儿刀挂汉儿腰。向谁手内亲捎得，百遍冲锋滚海蛟。夷女愁妖身画丹，夫行亲授不缝衫。今朝死向中华地，犹上阿苏望海帆。
龛山凯歌六首（为吴县史鼎庵）·其一
作者：徐渭
朝代：明
体裁：七言绝句

短剑随枪暮合围，寒风吹血着人飞。朝来道上看归骑，一片红冰冷铁衣。
龛山凯歌六首（为吴县史鼎庵）·其三
作者：徐渭
朝代：明

七尺龙蟠皂线绦，倭儿刀挂汉儿腰。向谁手内亲捎得，百遍冲锋滚海蛟。
龛山凯歌六首（为吴县史鼎庵）·其六
作者：徐渭
朝代：明

夷女愁妖身画丹，夫行亲授不缝衫。今朝死向中华地，犹上阿苏望海帆。
龛山凯歌嘉靖辛丑之夏妇翁潘公即阳江官舍将令予合婚其乡刘寺丞公代为之媒先以三绝见遗后六年而细子弃帷又三年闻刘公亦谢世癸丑冬徙书室检旧札见之不胜悽惋因赋五首·其一
作者：徐渭
朝代：明
体裁：七言绝句

十年前与一相逢，光景犹疑在梦中。记得当时官舍里，熏风巳过荔枝红。
龛山凯歌（六首选—）
作者：徐渭
朝代：明

短剑随枪暮合围，寒风吹血着人飞；朝来道上看归骑，一片红冰冷铁衣。
登黄鹤楼
作者：徐源
朝代：明
体裁：七言律诗

江风吹撼汉阳城，岳震山摇万籁鸣。黄菊雨过重九节，红楼人饮故乡情。龙潭奋勇三千浪，鹏翮横翻九万程。日暮酒酣扶不定，恍疑鳌背立蓬瀛。
笠泽
作者：徐源
朝代：明
体裁：五言绝句

娟娟月一川，杳杳笛三弄。钓艇入芦花，惊破凫鹥梦。
题手植桧
作者：徐源
朝代：明
体裁：古风

孔庭讫端拜，有树当轩垂。根槎仅百尺，上阅姬周曦。徘徊再瞻顾，宣尼手亲移。种自阙里地，灌以洙泗池。斯文续东壁，糵岂秦火遗。念此千载下，东家耸高楣。穹碑与乔木，林立如广畦。名书掣惊电，雄文炳重离。回头向东岱，御帐高已卑。珍培赖衍圣，斤斧非所宜。皇天佑吾道，绵远仍若斯。维此亦木尔，所歆宁在兹。寰中大山壑，庶矣万年枝。
一愚卷
作者：徐溥
朝代：明

人皆趋敏慧，世路方纷纭。劳形已堪惜，况复斲其真。百为亦徒尔，一愚良足珍。默默鄙群夸，蚩蚩同众民。心君苟无累，万物皆阳春。所以颜氏子，陋巷能安贫。予方厌机巧，何年归卜邻。
东庄
作者：徐溥
朝代：明
体裁：七言绝句

百花庄上少陵老，今见东庄有聘君。先得春风到门第，一川杨柳绿如云。
东皋草堂为王景升题
作者：徐溥
朝代：明

三槐世泽深如海，今见东皋有草堂。舒啸可追陶靖节，风流还忆贺知章。桃花春水画船小，秫稻秋风白酒香。我欲脱冠寻旧约，故园山色对苍苍。
云山归隐为彭佥宪题
作者：徐溥
朝代：明

绯袍白简肃台端，才及中年即挂冠。芳径落英香细细，小山丛桂影团团。寻常别墅开尊易，多少前途税驾难。赢得风流如九老，云林堪作画图看。
云鹤轩为韩司训先翁题
作者：徐溥
朝代：明

云兮不作太山雨，鹤兮不乘卫懿轩。山间林下自萧散，幽人为侣居田园。薄暮云栖屋头树，鹤立空庭不飞去。云兮鹤兮两相忘，习静何曾离隐处。一朝跨鹤凌白云，轩居閒静声无闻。仰瞻霄汉望不及，令人惆怅对夕曛。
五老图
作者：徐溥
朝代：明

群黎欣欣生喜色，四野于今开寿域。老人并立望天门，白首一生蒙帝德。试问老人年几何，今见文孙至太和。凌云昨过蓬莱顶，仙酒频斟俱酩酊。归来金母复相邀，熟遍蟠桃只俄顷。天书共领到人间，鹤驭初临万岁颜。嵩呼敬祝圣人寿，寿比天地高难攀。我闻人云汉四皓，又闻人云唐九老。较之商山差若多，视彼香山却为少。按图不必论异同，图中见面如相逢。庐山西东白云里，一笑分明五老峰。
五荣堂为张氏兄弟进士题
作者：徐溥
朝代：明

蓬莱咫尺五云间，取次胪传玉笋班。黄盖晓张迎榜出，琼林春宴插花还。尘香官道催游骑，日暖宫袍映醉颜。更喜双亲同此庆，朝回舞綵祝南山。
僧舍尝茶
作者：徐溥
朝代：明
体裁：七言律诗

缁流不类玉川家，石鼎风炉自煮茶。往日品题无客和，先春滋味向谁誇。中泠泉畔稀行迹，阳羡山中好物华。安得凤团携至此，玄谈清啜对梅花。
公侯
作者：徐溥
朝代：明

剖符开国重元功，簪组蝉联奕世封。莫道将门惟富贵，一心图报在精忠。
内阁一首
作者：徐溥
朝代：明

仁义相资在格君，书中一德旧曾闻。经纶事业无多让，共策清朝不世勋。
内阁二瓷缸乃宪庙所赐种莲者三年不开已今年盛开因赋二首纪事
作者：徐溥
朝代：明

谁道盆池有许宽，荷花着雨溢清寒。风前两两如相语，水面亭亭自可观。大世几同黄阁赏，化工宁费绛绡攒。烦襟五月何由涤，香露淋漓泻玉盘。太液池头一种分，香风乍起隔帘闻。清留叶上团团露，红动波间冉冉云。道眼濂溪曾入咏，仙姿姑射易成醺。年来定有如船藕，莫问当时太乙君。
内阁二瓷缸乃宪庙所赐种莲者三年不开已今年盛开因赋二首纪事·其一
作者：徐溥
朝代：明

谁道盆池有许宽，荷花着雨溢清寒。风前两两如相语，水面亭亭自可观。大世几同黄阁赏，化工宁费绛绡攒。烦襟五月何由涤，香露淋漓泻玉盘。
内阁二瓷缸乃宪庙所赐种莲者三年不开已今年盛开因赋二首纪事·其二
作者：徐溥
朝代：明

太液池头一种分，香风乍起隔帘闻。清留叶上团团露，红动波间冉冉云。道眼濂溪曾入咏，仙姿姑射易成醺。年来定有如船藕，莫问当时太乙君。
内阁芍药二首呈李先生
作者：徐溥
朝代：明

禁城迟日晓阴阴，红药翻阶紫阁深。香雨乍沾殊有态，綵云长护岂无心。玉堂封植人何在，金鼎调和事可寻。幸遇清时多暇日，退朝尝得对花吟。名花独自殿春归，一种人间得见稀。不逐人情誇富贵，故知天意与芳菲。仙姿合种瑶台侧，盛事曾徵宝带围。把酒看花成旧识，年年相伴住黄扉。
内阁芍药二首呈李先生·其一
作者：徐溥
朝代：明

禁城迟日晓阴阴，红药翻阶紫阁深。香雨乍沾殊有态，綵云长护岂无心。玉堂封植人何在，金鼎调和事可寻。幸遇清时多暇日，退朝尝得对花吟。
内阁芍药二首呈李先生·其二
作者：徐溥
朝代：明

名花独自殿春归，一种人间得见稀。不逐人情誇富贵，故知天意与芳菲。仙姿合种瑶台侧，盛事曾徵宝带围。把酒看花成旧识，年年相伴住黄扉。
务本堂
作者：徐溥
朝代：明
体裁：七言律诗

一自司天宦蜀中，至今家世盛蚕丛。遗芳久佩君侯印，食力同为田舍翁。部落买牛边徼静，闾阎祈谷岁年丰。只今侈靡多淫俗，谁似高堂有古风。
南轩听琴
作者：徐溥
朝代：明

南轩地云僻，遁叟心亦间。游心太古上，寄兴丝桐间。知音渺何处，流水复高山。黄鹤或相和，白云自飞还。蹇予无郢曲，闻此徒厚颜。
叠芍药韵咏荷
作者：徐溥
朝代：明

蕊爱新阳叶爱阴，碧池过雨水深深。已从红蕾知鲜艳，未擘青房识苦心。岁事栽培应有待，物生开谢每相寻。看花悟得无言处，漫向风前作短吟。凌波仙子月中归，水面盈盈见步稀。似伴紫薇同我往，肯随芳草傍人菲。并依玉砌如相语，斜逗朱阑不受围。开后东风渠不怨，置身元在掖垣扉。
叠芍药韵咏荷·其一
作者：徐溥
朝代：明

蕊爱新阳叶爱阴，碧池过雨水深深。已从红蕾知鲜艳，未擘青房识苦心。岁事栽培应有待，物生开谢每相寻。看花悟得无言处，漫向风前作短吟。
叠芍药韵咏荷·其二
作者：徐溥
朝代：明

凌波仙子月中归，水面盈盈见步稀。似伴紫薇同我往，肯随芳草傍人菲。并依玉砌如相语，斜逗朱阑不受围。开后东风渠不怨，置身元在掖垣扉。
含清楼
作者：徐溥
朝代：明

阳山何逶迤，铜山何巉岩。洑溪随山知几湾，我楼正在溪山间。楼上四面皆青山，溪流抱楼隐若环。当时山水皆旧识，久恋君恩归未得。山风溪月梦悠悠，十载相望劳我忆。一朝许归蒙诏旨，未见溪山已先喜。朅来楼上何所为，仰观山，俯观水。水决决以向我，山靡靡以相迎，我一见之眼为明。松岩竹径互窈窕，鹤洲凫渚重回萦。朝披云雾自拄笏，夜弄星河时濯缨。黄扉紫阁纵然贵，故园山水能无情。吾闻李白赋天姥，又闻朱子誇武夷。南中山水如此稀，嗟我欲往力不随。何如此山此水含清辉，楼中伴我娱我日暮长忘归。
大塘渔乐为韩司训大父题
作者：徐溥
朝代：明

水云之乡远城郭，遨游长是渔家乐。天青月白一境平，大塘那有风波恶。世间大钓本不钓，直钩引得旁人笑。由来在乐不在鱼，粒饵六鳌岂同调。菰米垂云秋酿熟，醉来几度西岩宿。客星共解照桐江，两足何曾加帝腹。
奉制文武诗
作者：徐溥
朝代：明

百官分职重诸曹，夙夜精勤可惮劳。应抱丹心酬宠遇，肯将辛苦负青袍。楩楠杞梓总良材，尽是先朝雨露培。今日庙廊抡大用，栋梁榱桷一时来。断金自古贵同心，要识君臣气谊深。蒙古当时犹进谏，也须随事托规箴。百官俸禄总膏脂，戒石亭前有训辞。看取汉家青白吏，寸心惟许老天知。每阅遗编慨古今，股肱元首义何深。共看四海无虞日，要识虞廷警戒心。覆载中存报主身，庙堂须用读书人。民胞物与皆吾分，一视应同万里仁。四海频年水旱多，民贫如此欲如何。为予持取光明烛，不向春风照绮罗。百二山河壮大邦，三千貔虎尽无双。只须坐镇边疆静，不用高城筑受降。百年养士蓄兵威，齐向元戎听指挥。直待边尘清不起，却销金甲卷征衣。四海无虞岂偶然，也知匡辅藉才贤。鹰扬虎拜皆臣职，曾兆周家八百年。累朝勋业继重华，四海车书正一家。好振皇威宣帝德，直从旸谷到流沙。要识簪缨尽宠嘉，莫将纨绮事豪华。百年留取丹心在，信是忠臣出将家。万年宗社比金瓯，千里长城岂壮谋。长史在廷根本固，蛮烟瘴雾一时收。莫道兵家不是儒，太公韬略胜孙吴。试观大易师贞戒，仁义从来是远图。
奉制文武诗·其一
作者：徐溥
朝代：明

百官分职重诸曹，夙夜精勤可惮劳。应抱丹心酬宠遇，肯将辛苦负青袍。
奉制文武诗其七
作者：徐溥
朝代：明
体裁：七言绝句

四海频年水旱多，民贫如此欲如何。为予持取光明烛，不向春风照绮罗。
奉制文武诗其三
作者：徐溥
朝代：明
体裁：七言绝句

断金自古贵同心，要识君臣气谊深。蒙古当时犹进谏，也须随事托规箴。
奉制文武诗其九
作者：徐溥
朝代：明
体裁：七言绝句

百年养士蓄兵威，齐向元戎听指挥。直待边尘清不起，却销金甲卷征衣。
奉制文武诗其二
作者：徐溥
朝代：明
体裁：七言绝句

楩楠杞梓总良材，尽是先朝雨露培。今日庙廊抡大用，栋梁榱桷一时来。
奉制文武诗其五
作者：徐溥
朝代：明
体裁：七言绝句

每阅遗编慨古今，股肱元首义何深。共看四海无虞日，要识虞廷警戒心。
奉制文武诗其八
作者：徐溥
朝代：明
体裁：七言绝句

百二山河壮大邦，三千貔虎尽无双。只须坐镇边疆静，不用高城筑受降。
奉制文武诗其六
作者：徐溥
朝代：明
体裁：七言绝句

覆载中存报主身，庙堂须用读书人。民胞物与皆吾分，一视应同万里仁。
奉制文武诗其十
作者：徐溥
朝代：明
体裁：七言绝句

四海无虞岂偶然，也知匡辅藉才贤。鹰扬虎拜皆臣职，曾兆周家八百年。
奉制文武诗其十一
作者：徐溥
朝代：明
体裁：七言绝句

累朝勋业继重华，四海车书正一家。好振皇威宣帝德，直从旸谷到流沙。
奉制文武诗其十三
作者：徐溥
朝代：明
体裁：七言绝句

万年宗社比金瓯，千里长城岂壮谋。长史在廷根本固，蛮烟瘴雾一时收。
奉制文武诗其十二
作者：徐溥
朝代：明
体裁：七言绝句

要识簪缨尽宠嘉，莫将纨绮事豪华。百年留取丹心在，信是忠臣出将家。
奉制文武诗其十四
作者：徐溥
朝代：明
体裁：七言绝句

莫道兵家不是儒，太公韬略胜孙吴。试观大易师贞戒，仁义从来是远图。
奉制文武诗其四
作者：徐溥
朝代：明
体裁：七言绝句

百官俸禄总膏脂，戒石亭前有训辞。看取汉家青白吏，寸心惟许老天知。
子陵钓鱼图
作者：徐溥
朝代：明

羊裘足自蔽，奚以玄纁为。富贵重五鼎，轻若一钓丝。假令弃名节，凭谁戒浇漓。客星九天表，独有太史知。一片桐江石，万古无推移。
寄芮惟詹乃翁
作者：徐溥
朝代：明

？亭山色带青霞，门掩松风处士家。谁道鸾书降空谷，白头犹得带乌纱。
寄芮惟詹乃翁
作者：徐溥
朝代：明
体裁：七言绝句

�亭山色带青霞，门掩松风处士家。谁道鸾书降空谷，白头犹得带乌纱。
寿乡亲蒋竹隐
作者：徐溥
朝代：明

三径徜徉一老仙，耆英会里最高年。翠云凉露分诗榻，白藕香风荐酒船。举世但知金璧贵，几人能见子孙贤。悬弧此日逢初度，为赋南山介寿篇。
寿亲堂为莫宗范题
作者：徐溥
朝代：明

灵椿八千长不老，东风萱草花开早。荧荧南极夜流辉，自喜双亲俱寿考。春云裁就五色衣，时时戏舞供甘肥。愿将长绳系白日，笑看沧海红尘飞。
寿商少师先生
作者：徐溥
朝代：明
体裁：七言律诗

台鼎三朝第一功，暮年高躅付冥鸿。虞廷喜起赓歌里，魏阙瞻依梦寐中。万里沧洲多散地，五云阿阁有清风。何人为和南飞曲，回首蓬莱晓日红。
寿海虞李封君配徐夫人同七十
作者：徐溥
朝代：明
体裁：七言律诗

沧海东瞻聚寿星，百年同受卫生经。杯浮渑水多春酒，窗列虞山有画屏。鸾诰重颁天不远，鹿门高隐地偏灵。只应白玉堂中客，手挈诸郎想过庭。
寿溧阳杨竹泉
作者：徐溥
朝代：明

逍遥何异地行仙，甲子今逢八十年。席上金杯浮潋滟，阶前綵服舞蹁跹。恩波正洽重熙日，寿域方跻不老天。云汉仙郎今显秩，南山遥祝短长篇。
寿胡方伯
作者：徐溥
朝代：明

甲子初踰十五年，幔亭高会拟彭篯。自怜洛社今多侣，不信蓬壶别有天。玄鹤一声闻绿野，綵衣五色绕春筵。诗篇好配甘棠颂，并与东风奏管弦。
寿钱学士外舅庄公八十
作者：徐溥
朝代：明

孤星光烛戴溪前，野老今当八十年。曾向清时膺宠命，却来平地作神仙。綵衣舞处人如玉，绮席开时酒似泉。珍重南飞歌一曲，玉堂学士意悬悬。
寿陆主事母八十
作者：徐溥
朝代：明

阿母高年白发新，北堂悬帨此生辰。荣封锦敕浑忘贵，俭服荆钗不为贫。海上蟠桃红沁露，堂前灵草翠含春。贤郎望望孤云切，遥奉霞觞祝颂频。
归乐堂
作者：徐溥
朝代：明

十年游上国，此日赋归欤。倦却风尘路，来寻水竹居。山行春载酒，门掩昼翻书。薄暮投林鸟，相看意自如。
忠节为王信都督题
作者：徐溥
朝代：明

圣王宵旰理天下，首以忠节敦风化。九重有诏锡褒嘉，便觉家声美无价。忆昔王侯决战时，气劘贼垒悬孤危。英雄一踣天所惜，草头冤血青离离。二九孀居妇年少，贞松劲柏同一操。保孤全节老闺门，茹蘖吞冰秉纯孝。孤成树立效奇勋，手持哀疏干天阍。会看恩波活朽骨，大书金字旌高门。多少偷生背恩义，此日过之应颡泚。惟有纲常万古名，世上繁华暂时事。
思亲堂为王子舆题
作者：徐溥
朝代：明

结驷怀金未足怜，哀哀长废蓼莪篇。清时有禄荣三釜，白日无光到九泉。宿草暝含寒食雨，慈乌哀咽暮云天。汍澜不尽东流水，红湿征袍已十年。
愚乐庵为傅编修乃尊题
作者：徐溥
朝代：明

惟愚心自乐，巧诈徒自劳。居然山泽间，远谢世俗交。鸣琴既无谱，酌酒亦用匏。冲襟付寥廓，万事无复淆。白驹在空谷，冥鸿逸青霄。再歌愚乐诗，令人思有巢。
戚里
作者：徐溥
朝代：明

戚里光华接帝阍，争看列戟拥高门。千年共际亨嘉运，一饭休忘富贵恩。椒房富贵有谁同，保守多因训戒功。同向清时重名爵，祗将清俭作家风。
戚里·其一
作者：徐溥
朝代：明

戚里光华接帝阍，争看列戟拥高门。千年共际亨嘉运，一饭休忘富贵恩。
戚里·其二
作者：徐溥
朝代：明

椒房富贵有谁同，保守多因训戒功。同向清时重名爵，祗将清俭作家风。
挽万尚书祺
作者：徐溥
朝代：明

风露萧萧易水旁，官居行部忽云亡。梦魂长绕黄金阙，归兴空怀绿野堂。八座功名云路迥，两朝恩眷海波长。归来伉俪应同穴，双璧泉台耿夜光。
挽刘文羽医官
作者：徐溥
朝代：明

夙承三世业，医国更医人。一匕曾投我，千金未报君。凄凉蒿里夕，零落杏林春。旅榇南归日，长挥泪若沄。
挽同年方进士
作者：徐溥
朝代：明

秋闱飞步冠群英，擢秀南宫羡老成。贯月乘槎经蜀道，看花连辔向都城。泥金欲报先成讣，薤露重歌最惨情。难弟衔哀扶旅榇，西风白雁送丹旌。
挽同年赵克周乃祖
作者：徐溥
朝代：明

丰度翛然作隐沦，玉峰南畔乐天真。吟诗厌见催租吏，卖药频逢种杏人。天下鹤书丹阙晓，人间蝶梦漆园春。诸孙今已登华要，忍见当年手泽新。
挽李翰林
作者：徐溥
朝代：明

文章惟典雅，行辈总相推。圣主虚心日，词臣际会时。诗中麟趾见，池上凤毛遗。大器方垂用，良材竟不支。缙绅争惋惜，闾巷亦伤悲。渊大才非短，商哀理固宜。灵车遵故道，茔树长新枝。不尽临风意，含悲赋些词。
挽竹深章处士
作者：徐溥
朝代：明

一夕悲风动会稽，兰亭遗迹转凄迷。定从天上骑黄鹤，浪说人间梦白鸡。棋局无声脩竹坞，屐痕有印落花泥。当时积德知多少，月旦何惭重品题。
新淦萧氏恒德堂
作者：徐溥
朝代：明

萧君妙医术，恒德克自持。风云有变态，日月无停驰。回视金川水，浩浩常东之。承羞固足耻，历久良弗隳。种杏日接踵，易粟频资饥。活人以万计，千载高名垂。
时长孙焕从其父来省予爱其资美而恐怠于学也因其还赋此训之
作者：徐溥
朝代：明

爱尔年方少，为人好向前。长教从质朴，慎勿效轻儇。待贾开书椟，勤耕守砚田。早将科第继，吾老已华颠。
春熙楼
作者：徐溥
朝代：明

画阑十二拥芳菲，别驾承恩昼锦归。座里青春花欲语，檐前白日燕争飞。听残瑶瑟金尊满，读罢黄庭宝篆微。高卧不知天地老，此心应与世相违。
朴庵为张原哲题
作者：徐溥
朝代：明

隐居远城市，踪迹谢纷华。有室能容膝，无园可种花。养亲惟菽水，留客只茶瓜。坐榻全无足，欹檐欲堕牙。借书寻旧友，赊酒仗邻家。清世真堪乐，丰年亦可誇。葱汤并麦饭，一饱卧烟霞。
松竹图
作者：徐溥
朝代：明

槎牙不动苍龙角，散乱无文彩凤毛。梦入三湘忽惊觉，海门风急卷秋涛。
松轩为任廷芝题
作者：徐溥
朝代：明

幽人结屋青山下，种得长松三百馀。启蛰苍龙上霄汉，引雏白鹤到阶除。四檐云气长垂幕，一榻秋声可读书。我亦平生羡弘景，买山何日与同居。
枯木竹石为吴昉题
作者：徐溥
朝代：明

露叶霜柯带晚阴，昆崙骨冷藓花深。吴刚老去伶伦死，谁识储材造化心。
桃花众禽为林教谕题
作者：徐溥
朝代：明

碧桃在天上，绯桃岩谷中。岩谷深且僻，夭夭自春风。乃知造化恩，一一皆至公。众鸟且有托，飞集左右同。虞罗既无恙，饮啄聊可充。人生亦如斯，出处当时雍。苟或失其所，宁不感吾衷。
梅堂为长垣刘大尹题
作者：徐溥
朝代：明

种得江南几树花，草堂相对阅年华。芳香恍讶罗浮境，清白真成处士家。湖影照来春有信，雪痕消尽玉无瑕。调羹事业君收取，从此花魁不浪誇。
梅月轩
作者：徐溥
朝代：明

山园雪后见疏梅，又喜遥空夜月来。大地阳和从此泄，广寒宫殿为谁开。光摇玉树临书幌，香浸金波落酒杯。早使姮娥识清致，当年老桂不须栽。
次同寅刘少师韵二首
作者：徐溥
朝代：明

为爱西湖近太清，玉池汲水浸琼英。为衣未解灵均意，观物元知邵子情。开占朱明天与艳，种当紫禁地增荣。自从春去花应少，留与群芳作主盟。日照涟漪彻底清，高荷初着两三英。翻翻似欲撩人语，脉脉谁能解物情。胜事尽教留左掖，芳根赢得托南荣。何时遂我归田愿，曲沼芳塘叙旧盟。
次同寅刘少师韵二首·其一
作者：徐溥
朝代：明

为爱西湖近太清，玉池汲水浸琼英。为衣未解灵均意，观物元知邵子情。开占朱明天与艳，种当紫禁地增荣。自从春去花应少，留与群芳作主盟。
次同寅刘少师韵二首·其二
作者：徐溥
朝代：明

日照涟漪彻底清，高荷初着两三英。翻翻似欲撩人语，脉脉谁能解物情。胜事尽教留左掖，芳根赢得托南荣。何时遂我归田愿，曲沼芳塘叙旧盟。
江湖取友为顾景德题
作者：徐溥
朝代：明

平生雅爱江湖游，金兰之契皆同流。道逢倾盖即如故，诗歌伐木堪相求。江波濯缨清可掬，湖上乘舟频往复。何年许我社中来，处处鸥盟慰幽独。
沧洲图为王慥郡守题
作者：徐溥
朝代：明

人谓沧洲不可即，我寻沧洲来咫尺。黄堂太守住沧洲，指示丹青得真迹。持将半幅入京师，一片寒云堕瑶席。春风吹花花欲然，夜雨涨溪溪更碧。扣船渡口问渔郎，沽酒山中醉木客。万卷书藏邺侯家，一区地儗杨子宅。紫芝赤箭满地生，甘泉香雾和云滴。沙堤日暮踏残红，石室月明坐虚白。回观宦海何渺漫，每念苍生思救恤。陆浑迢递辋川荒，眷此沧洲竟成癖。
湖山游乐卷为薛楹题
作者：徐溥
朝代：明

公子南游日，湖山兴最长。凤台芳草绿，鹭渚落花香。银甲来红袖，瑶琴出锦囊。烟霞登碧巘，风月泛沧浪。对景开诗卷，追欢送酒觞。五云天只尺，回首思茫茫。
滆湖书屋为王士瞻题
作者：徐溥
朝代：明

何处深藏万卷书，滆湖南畔有精庐。侵阶细雨生芳草，满架清风落蠹鱼。此日弹冠兼吏隐，他时载酒杂樵渔。乘閒欲访王猷宅，不待山阴夜雪馀。
澹乐轩为孙都阃题
作者：徐溥
朝代：明

至澹古所尚，至乐人罕同。何如贵戚里，却有颜巷风。一尊注玄酒，五弦调素桐。俯仰两无愧，坐觉尘虑空。余怀企古澹，此道嗟未充。愿言分所乐，一笑看冥鸿。
琼林醉归图为李大济题
作者：徐溥
朝代：明

杏花红映宫壶酒，蓝袍尽是同年友。不辞一醉向东风，感荷恩荣世稀有。归路烟尘飞夕阳，须臾海月生明光。马上倩扶玉山倒，此身遭遇当虞唐。君今作宰声藉藉，展取新图寻旧迹。为忆联镳紫陌春，笑把霜毫挥醉墨。
留别虎丘简上人
作者：徐溥
朝代：明

远公一别廿年馀，今据猊床喜自如。香动墨花时写偈，影翻贝叶昼看书。人间行迹如蓬转，物外禅心若镜虚。飞起竹边双白鹤，谈玄未已煮茶初。
百牛图
作者：徐溥
朝代：明

我观百牛图，天机妙无迹。丰草翳长林，群然纵游适。画史岂无意，徒尔呈水墨。牛于家畜中，劳逸相十百。尚论益物功，当与坤元匹。尽瘁向阡陌，粒我蒸民食。引重服上箱，百用劳其力。力尽谁复矜，庖刃方俟隙。骨角亦异处，待之何太刻。不见青史上，往览存历历。胥忠伏属镂，信杰就钟室。施报乃如此，目之三叹息。
石涧书屋
作者：徐溥
朝代：明

书屋亭亭石涧阴，红尘不到昼沉沉。细看邵子圈中理，漫拂师襄膝上琴。才向静中探月窟，却从复后见天心。残书几卷遗诸子，绝胜满籯都是金。
秋日朝罢二首
作者：徐溥
朝代：明

苑树层层倚翠绡，忽看桐叶向秋飘。香浮宝鼎斋宫静，渐觉人间暑气消。秋到犹如溽暑时，夜来雨过溢龙墀。遥怜南亩多禾稼，载颂周家七月诗。
秋日朝罢二首·其一
作者：徐溥
朝代：明

苑树层层倚翠绡，忽看桐叶向秋飘。香浮宝鼎斋宫静，渐觉人间暑气消。
秋日朝罢二首·其二
作者：徐溥
朝代：明

秋到犹如溽暑时，夜来雨过溢龙墀。遥怜南亩多禾稼，载颂周家七月诗。
竹居
作者：徐溥
朝代：明
体裁：七言律诗

构得茅堂一径深，种成苍玉翠阴森。云霄万里凤飞去，风雨满空龙乱吟。叶积阶前无过客，笋穿墙外自成林。饕霜虐雪知多少，要识平生君子心。
竹梧书舍为蒋仲学题
作者：徐溥
朝代：明

玉山令尹朝天日，时复要予赋竹梧。出屋书声思旧隐，满堂秋色见新图。青苔迸出苍龙角，丹穴飞来彩凤雏。半点尘埃藏不得，凛然清气溢冰壶。
縠沼承祥为方伯题
作者：徐溥
朝代：明

十亩方塘甲第前，庐江赣水遥相连。乾坤佳气孕灵秀，散作五彩涵清涟。纹成绮縠光如泼，气夺虹霓碧天阔。岂无老蚌吐明珠，还有神蛟起流沫。迢迢银汉有通津，云舒霞敛玻璃新。天然至乃孰雕饰，俯首试问冯夷神。神云此瑞世无匹，三百年来凡两出。衣冠畴昔在宣和，先后青云总超轶。只今兰玉盛昆孙，朱轮皂盖盈高门。柏台况有埋轮客，分符大藩蒙殊恩。文明有象信非偶，地灵人杰誇江右。从兹阀阅倍光华，奕世书香传不朽。
红梅
作者：徐溥
朝代：明

玉人被酒归来晚，带得春霞满脸红。几度冷风吹不醒，罗浮却与武陵同。
红梅
作者：徐溥
朝代：明

自是清寒第一花，玉容春醉晕流霞。罗浮迢递三千里，却与桃源共一家。
红梅花
作者：徐溥
朝代：明

梅花本白今乃红，造化变幻何其工。为嫌铅粉妒清绝，胭脂抺额肌骨融。东风树头春拍拍，别是江南一标格。冶容未必苟随时，自有心肠同铁石。我家住近西子湖，旧与此君相友于。渔村烟月僧堂雪，至今诗句怀林逋。别来廿载金台下，往往人家见图画。遮莫相逢面发赪，愧我素衣今已化。此日南宫静不諠，高情脉脉两无言。玉壶新赐金茎露，醉爱一庭春色繁。
终慕为王廷瑞题
作者：徐溥
朝代：明

椿萱凋谢久，孤子独遐思。宰木乌啼夜，空庭月落时。寻常来梦寐，彷佛见容仪。无限伤心事，相看泪亦随。
经筵
作者：徐溥
朝代：明

圣经贤传岂徒言，民物由来总一原。讲幄儒臣劳启沃，直从濂洛溯羲轩。
耕乐
作者：徐溥
朝代：明

识破人间蕉鹿梦，归来田舍学为农。也知郊外好牧犊，未必山中无卧龙。土鼓邠风歌调古，瓦盆社日酒香浓。青山白水年年在，牧竖樵童处处逢。
耕乐为吴元善题
作者：徐溥
朝代：明
体裁：五言排律

移家南郭外，卜筑类斯干。囷内有红腐，盘中不素餐。膏粱防侈靡，稼穑识艰难。春酿频留客，秋租早了官。儿孙晨夕见，亲旧往来欢。乡约时相戒，农书屡自看。深缸汤最煖，软草座偏安。宠辱浑忘去，双眉永不攒。
茅亭抚琴图
作者：徐溥
朝代：明

树底茅亭十尺宽，苔花秋雨翠生寒。风尘不是钟郎耳，只恐焦桐空自弹。
药圃馀香
作者：徐溥
朝代：明

谁开药圃青山下，元是神医此托栖。赤茯斸来如斗大，紫芝种得与云齐。晴窗细检桐君谱，夜月闲分木客题。剩有馀香遗后嗣，握兰长日侍金闺。
菊庄为蒋翁题
作者：徐溥
朝代：明

有地惟栽菊，无心种百花。泉香儗甘谷，径僻是陶家。但得客常醉，何妨酒屡赊。物情与人意，相对乐年华。
虎丘寺
作者：徐溥
朝代：明

阊阖门西第一峰，白云踏破几重重。听经石在犹疑虎，铸剑池空亦有龙。古木撑空知岁久，落花绣地觉春浓。老僧留我盘桓处，隐隐东楼起暮钟。
诏许归省
作者：徐溥
朝代：明

晓承恩诏许南旋，暂辍清班下讲筵。新赐宫袍才五品，重来乡国已三年。园中斸笋晨供膳，湖上看山夜放船。记取玉堂相送意，春风呜佩早朝天。
贺王廷贵先生升侍讲
作者：徐溥
朝代：明

几年侍从依青琐，华秩于今喜载迁。科目也知惟我后，文名谁复在君先。花砖步湿春阶雨，芸阁吟残午篆烟。台鼎勋阶应次第，晋陵槐泽正绵绵。
赠华阳处士孙以言
作者：徐溥
朝代：明

句曲幽栖处，分明小洞天。浮生空富贵，幻迹自神仙。梅月閒中咏，松云醉后眠。何时寻旧约，重泛剡溪船。
赠阴阳训术吴琏
作者：徐溥
朝代：明

羲和古历学，之子绍家传。仰视日星象，胸中具周天。一朝膺鹗荐，簪绂成蝉联。昼行耀闾里，平秩归才贤。功名此发轫，及时须勉旃。
退乐堂为贵州高指挥题
作者：徐溥
朝代：明
体裁：古风

将军富韬略，百战功巳成。及兹桑榆景，退步怡高情。投壶白日永，散帙凉风清。回首阵云下，铁骑纷纵横。偃武正今日，铙歌歌太平。
送丁巡检赴任顺昌
作者：徐溥
朝代：明

晋陵才子三公后，一命还沾雨露深。此日风光辞北阙，平生声价重南金。故园春满桃花坞，官道云连荔子林。清世不劳神射力，公馀柱笏足高吟。
送严宗源提督学政
作者：徐溥
朝代：明

昭代崇儒教，于焉敕宪臣。斯文资振作，吾道属经纶。肃政推乌府，清光觐紫宸。暌违当此日，良晤卜初旬。握手情无限，同年意更亲。槐阴燕市上，草色潞河滨。去去巡南甸，悬悬仰北辰。明当膺峻擢，人物荷陶甄。
送九江郡判郑廷韶
作者：徐溥
朝代：明

云暖天衢雨浥尘，清风双旆远行人。旧从桂籍知名久，今向枫宸拜命新。天入九江连郡治，星罗万室拥编民。庐山五老多形胜，公暇何妨览眺频。烟霄鸾鹄正纷纷，尊酒怜君是逸群。望入九江春欲尽，恩沾双阙晓初分。郡中善政期参佐，纸上陈言事见闻。却喜盛年才力健，好摅忠悃树芳勋。
送九江郡判郑廷韶·其一
作者：徐溥
朝代：明

云暖天衢雨浥尘，清风双旆远行人。旧从桂籍知名久，今向枫宸拜命新。天入九江连郡治，星罗万室拥编民。庐山五老多形胜，公暇何妨览眺频。
送九江郡判郑廷韶·其二
作者：徐溥
朝代：明

烟霄鸾鹄正纷纷，尊酒怜君是逸群。望入九江春欲尽，恩沾双阙晓初分。郡中善政期参佐，纸上陈言事见闻。却喜盛年才力健，好摅忠悃树芳勋。
送仲弟时望归率儿辈为义田之举
作者：徐溥
朝代：明

扁舟忆昨上神京，知尔非徒利与名。先志未忘年尚少，义田应买议初成。族同公艺虽无及，制仿希文定可行。莫惜殷勤为久计，缄书早报慰深情。
送僧归杭州
作者：徐溥
朝代：明

超然薝卜堂，瞰彼下天竺。形胜良足誇，高僧瑩如玉。飞锡来京华，捧檄言旋速。归将率缁流，丕釐昕夕祝。翻经飞雨花，传灯续膏馥。细和道林诗，白日坐岩谷。
送僧归杭州
作者：徐溥
朝代：明
体裁：古风

超然薝卜堂，瞰彼下天竺。形胜良足誇，高僧莹如玉。飞锡来京华，捧檄言旋速。归将率缁流，丕釐昕夕祝。翻经飞雨花，传灯续膏馥。细和道林诗，白日坐岩谷。
送凌尚宝使交阯
作者：徐溥
朝代：明
体裁：七言律诗

纶音捧出大明宫，万里交南指顾中。使节煌煌随日去，皇恩浩浩与天同。马前好景山如识，鸟外孤松道自通。致币有期归思急，春风相迓禁城东。
送刘君传扶兄榇南还
作者：徐溥
朝代：明

南风自滴蔷薇露，试向离筵一赋诗。望断蘼芜天际色，折残杨柳道旁枝。半年共讶言旋早，千里休教问讯迟。独有西堂春草梦，鹡鸰飞处不胜悲。
送卜从大湖广佥宪
作者：徐溥
朝代：明
体裁：七言律诗

刑曹声誉有谁如，乡曲相过数起予。守已但持三尺法，治装惟载五车书。惠文制古冠还豸，丙穴名嘉食有鱼。此去外台当益振，赠言斯记暮春初。
送危教谕之桐乡
作者：徐溥
朝代：明

寒毡元不较勋阶，吾道东南育俊才。晏岁关河劳跋涉，春风桃李费栽培。五经洞彻文光夐，万骑纵横笔阵开。最是诸生承教益，短亭衰柳惜馀杯。
送同年赵廷缙
作者：徐溥
朝代：明

昔年乡榜喜联名，佐郡功高沐宠荣。奕叶诗书承世泽，清风琴鹤振家声。西川倚棹吟边景，南陌看花别后情。他日春风有归雁，肯修尺素寄神京。
送吴甥俨养病南归
作者：徐溥
朝代：明

甲科名誉蔼乡闾，正是词林绩学初。仕路衰年方赖汝，客窗多病却思予。暂归得侍高堂膳，重到还看秘阁书。圣代养材期大用，无忘感激在閒居。
送周尧佐赴南京
作者：徐溥
朝代：明

连日南风吹火云，邮亭对酒惜分群。十年玉署膺天宠，两地青藜照夜分。鹭渚平芜烟冉冉，龙潭流水晚沄沄。知君著述多高兴，不比中郎但鬻文。
送周廷瑜
作者：徐溥
朝代：明

两旬聚首长安馆，席暖惊闻话别何。白雪有歌殊慷慨，青云得路莫蹉跎。雨馀槐市炎光净，秋入兰陵爽气多。最喜严慈尤矍铄，白头林下沐恩波。
送和二尹还任宜兴
作者：徐溥
朝代：明

吾邦少尹真瑰奇，连艘千里来京师。浃旬了却公家事，南薰五两催行期。一杯饯别长安道，吏民悬望归来早。哦松正尔及清秋，触处炎歊净如扫。
送唐医官还苕溪
作者：徐溥
朝代：明

西风来白雁，有客欲南旋。吟咏真吾事，勤劳独汝贤。赏花燕市酒，载月米家船。他日苕溪道，相寻水竹边。
送夏都运之扬州
作者：徐溥
朝代：明

千载才名擅祝鸠，官迁三品沐恩优。还乡正好怀题柱，煮海功成不借筹。东鲁雪馀寒色重，南淮春近曙光浮。繁禧观里遥相忆，折得琼花寄我不。
送孔宗鲁还邓
作者：徐溥
朝代：明

才华落落共称贤，阙里衣冠奕世传。明日驰心千里外，何时聚首五云边。停鞭谩酌青尊酒，看剑重歌白雪篇。相府平安遥致问，秋风旅雁正翩翩。
送宪副张来凤之浙
作者：徐溥
朝代：明

宪体从来重，如君更老成。胸涵沧海阔，心与玉壶清。峻擢新承宠，高科旧擅名。行行南浦恨，恋恋曲江情。雪路双旌发，云霄一剑横。到官吟思好，台柏对春情。
送尹先之还宁波
作者：徐溥
朝代：明

春来半月尚微寒，话别匆匆不尽欢。舞剑君能歌激烈，缄书我欲问平安。渡江白鸟舟边见，出郭青山马上看。莫道幕中无一事，匡时好竭寸心丹。
送尹正言二亲受封南归得拜字
作者：徐溥
朝代：明

吉甫有云仍，玉堂好风裁。严慈及高年，褒封际昭代。迎养极驩虞，言旋事行迈。祖席临路岐，春明拥冠盖。暑雨过川原，凉风吹沆瀣。舣舟沧江边，寻盟白鸥外。玉立诸儿孙，家庆绕膝拜。
送尹正言父还太和
作者：徐溥
朝代：明

清朝有子侍彤闱，禄养如君古亦稀。仙液浮香供夜宴，宫罗剪翠作春衣。谩论人世如浮梗，还忆家山好采薇。万事不干真吏隐，野鸥从此共忘机。
送崔元吉
作者：徐溥
朝代：明

昨承简命下銮坡，握手其如惜别何。宦况在君誇特达，年光于我感蹉跎。邯山过雨罗青嶂，洛水无风漫碧波。好寄音书慰相忆，郡中星使每经过。
送崔都宪
作者：徐溥
朝代：明
体裁：七言律诗

两藩清誉动朝端，高擢都台信不难。玉律春风吹谷暖，冰壶秋月照人寒。斗南自昔推仁杰，海内于今仰谢安。霖雨早施苏旱望，行行旌节莫盘桓。
送平阳章自鉴授福宁司训
作者：徐溥
朝代：明

荆溪黉舍相过日，三十年来一梦如。久抱青毡存旧物，忽看乌帽荷新除。路通故里归应便，座列诸生乐有馀。想到闽州依海上，荔枝榕叶暗斋庐。
送年兄高茂卿侍御督戎政西川
作者：徐溥
朝代：明

看花曾共曲江游，宪府才华羡独优。久肃霜威峨豸角，新承天语下螭头。香分残菊都门酒，影动征帆潞水舟。兵政有成来献绩，经纶事业属嘉谋。
送庄进士养病归金陵
作者：徐溥
朝代：明

买得西风白下船，秋来乞假许南旋。曲江韦肇登科日，西蜀相如抱病年。行李萧萧唯药裹，宦情落落付诗篇。黄门乌府专相待，早约鸣珂到日边。
送张中翰使朝鲜
作者：徐溥
朝代：明

騑騑四牡都门外，一望东隅路不遥。圣泽汪洋被清海，使星灿烂丽丹霄。岸晴杨柳如云染，山晚桃花带雨飘。王事有成先入奏，承恩御席听箫韶。
送张员外父南还
作者：徐溥
朝代：明

万事休论塞上翁，南还高兴逐飞鸿。凌云贞柏千秋雪，委地飞花一夕风。行色不嫌归路远，诗坛应许故人同。天曹禄养恩无极，五色封章出禁中。
送张用光通判建昌
作者：徐溥
朝代：明

旴江风俗淳，佐郡鹭袍新。弦诵千家月，桑麻到处春。讼庭公牍简，斋阁赋诗频。会见旌贤日，纶音出紫宸。
送张行人次韵
作者：徐溥
朝代：明

天骑发深春，官途不动尘。重临分手处，俱是宦游人。芳草情何远，流莺语更新。停云千里外，几度忆清真。
送彭彦实兄还安成
作者：徐溥
朝代：明

冠盖如云把别觞，都城东畔送元方。征鸿呖呖闻青海，禁漏迟迟想玉堂。列嶂绝怜秋似画，好诗应费锦为囊。乡园故旧欢相贺，棠棣联芳化日长。
送徐上舍南归
作者：徐溥
朝代：明

绿槐官道蝉声咽，故人相逢又相别。桥门风雨未经旬，便道归装向明发。旧书可读剑可看，五色云锦胸中蟠。人生际会良有在，会排阊阖呈琅玕。
送徐士亨归江阴
作者：徐溥
朝代：明

征轺早发都门道，强欲留君计不成。五夜芙蓉城里梦，一杯杨柳渡头情。他年儗踏金鳌背，此日先听彩凤声。遥想解元坊下路，里人无数插花迎。
送朱维吉还江阴
作者：徐溥
朝代：明

落落澄川老，青云早乞身。有怀寻水石，无梦动星辰。祖席燕台下，归舲潞水滨。已能酬壮节，何必问通津。杖履高轩晚，莺花别墅春。尘途试回首，多少未归人。
送李学士南归次韵
作者：徐溥
朝代：明

采采黄花带露餐，出尘风韵似君难。文章蚤入韩公室，诗律先登杜老坛。三馆并游谁少壮，百年相见几悲欢。马蹄明日燕南路，草软沙平雪半乾。书生不慕五侯餐，处世何忧跋涉难。旧学自应归凤掖，故交谁肯负鸡坛。云萍未合长悬梦，尊酒相逢且尽欢。爱杀蟠胸千万卷，挑灯时见壁鱼乾。史局编摩每共餐，六年相聚别何难。萍蓬宦迹原无海，金石交论故有坛。话屡摘书评往事，醉犹抚掌罄馀欢。相留莫讶过深夜，漏滴铜龙正未乾。
送李学士南归次韵·其一
作者：徐溥
朝代：明

采采黄花带露餐，出尘风韵似君难。文章蚤入韩公室，诗律先登杜老坛。三馆并游谁少壮，百年相见几悲欢。马蹄明日燕南路，草软沙平雪半乾。
送李学士南归次韵·其三
作者：徐溥
朝代：明

史局编摩每共餐，六年相聚别何难。萍蓬宦迹原无海，金石交论故有坛。话屡摘书评往事，醉犹抚掌罄馀欢。相留莫讶过深夜，漏滴铜龙正未乾。
送李学士南归次韵·其二
作者：徐溥
朝代：明

书生不慕五侯餐，处世何忧跋涉难。旧学自应归凤掖，故交谁肯负鸡坛。云萍未合长悬梦，尊酒相逢且尽欢。爱杀蟠胸千万卷，挑灯时见壁鱼乾。
送李少卿还南京
作者：徐溥
朝代：明

列爵容台擅老成，紫芝眉宇玉壶清。熟司三礼追先哲，细讲群书启后生。鸣佩朝天书上最，扬旌出郭戒归程。金陵山水春如锦，多少衣冠一笑迎。
送李应祯下第南归得慎字
作者：徐溥
朝代：明

赤骥昂昂凌八骏，彩凤翩翩下千仞。日华五色炫文场，锐气三军临笔阵。且逐行歌杜少陵，宁辞伴食卢怀慎。明年三月桃花红，绕殿春雷一声震。
送李至德侍御
作者：徐溥
朝代：明

南台骢马赴神京，黄阁难兄慰别情。耸壑苍松坚晚节，连城白璧擅时名。盍簪旅邸啼莺好，分袂邮亭过雨清。此去相期勋业重，他年曳履侍承明。
送杨司谏之南京
作者：徐溥
朝代：明

同云漫漫未成雪，故人握手都门别。马蹄蹴裂沙河冰，雁声叫落淮阴月。关西自古清白声，甲科早掇超群英。手持风裁下南国，谏草日日来承明。
送毛璿省兄南还
作者：徐溥
朝代：明

为念难兄寓帝京，远来应叙友于情。谢家夜雨池塘梦，欧子秋风驿路程。江岸黄花迎客笑，海天红树照帆明。到家剩有枌榆乐，饱听嘉平社鼓声。
送江东之归省
作者：徐溥
朝代：明

秋日都门杨柳稀，离杯才罢俨骖騑。太冲作赋三都重，司马题桥万里归。下峡涛声随处有，连云树色望中微。玉堂金马论思地，早约挥毫向琐闱。
送沈时旸之任
作者：徐溥
朝代：明

三年宦邸最相亲，惜此分携乃暮春。扳赠可能将白璧，笑谈聊尔破清尘。东城双旆花香满，南渡孤舟山色新。便道还家良足羡，持觞称庆乐天真。
送濮用明教谕
作者：徐溥
朝代：明

炎风吹木急如号，把酒送君心更劳。客路定从今日远，诗坛不比旧时高。月明古戍闻孤角，水浅长河积万篙。明入讲堂垂化雨，杏花春色映宫袍。
送牟都宪改福建佥事
作者：徐溥
朝代：明

绣衣玉节下征轺，东望瓯闽万里遥。揽辔羡君能奉使，鸣珂惭我旧同朝。声驰八郡秋霜肃，气压三山瘴雾消。当宁忧民心正切，呻吟指日变歌谣。
送王判官之广平
作者：徐溥
朝代：明

广平今大郡，别驾共称贤。书最铨曹里，承恩禁陛前。天香凝宦节，山色上离筵。送酒青云客，挥毫紫阁仙。春光殊冉冉，别恨各悬悬。拭目重来日，勋阶不次迁。
送王民望使占城
作者：徐溥
朝代：明

炉烟袅袅蓬莱殿，天汉澄澄博士槎。玉节倚云承使命，金函绚日出皇家。成周礼乐仪文备，异域山川景物赊。从此恩光垂草木，早归辇毂候宣麻。
送王民望擢河南少参
作者：徐溥
朝代：明

早年青琐擅才名，薇省参知政不轻。长剑倚天酬壮志，疏钟落月动离情。夷门山色吟边见，洛社秋光马首迎。应与三槐绵世泽，联班鹓鹭位三卿。
送王秀才下第南归
作者：徐溥
朝代：明
体裁：七言律诗

春明门外送君行，望望东吴两月程。观国重来三载后，宁亲此去一身轻。留心夜案囊萤读，洗耳朝阳听凤鸣。持赠惭无青玉案，短吟聊尔慰离情。
送王维臣归省
作者：徐溥
朝代：明

少年科第玉堂仙，特许归宁宠渥偏。名誉尽誇同白璧，文章争羡似青钱。凤从上国衔丹诏，人在西湖候画船。寿酒一尊称庆处，三槐堂上日如年。
送琛上人归宜兴之福源
作者：徐溥
朝代：明

阳羡昔相见，雨花吹满台。都城复邂逅，坐使尘襟开。捧檄即归去，叙别仍徘徊。云中振金策，水上浮木杯。白日洒甘雨，青山响法雷。松枝若寄我，绝胜江南梅。
送石继贤还江阴
作者：徐溥
朝代：明

万石推先世，多才迈等伦。剑光横白日，文采照青春。喜作桥门客，仍怀梓里人。綵衣虽可乐，黄卷亦宜亲。瞻眺君山表，行歌骥水滨。他年拜华秩，鸣佩侍枫宸。
送胡长宁侍亲南还
作者：徐溥
朝代：明
体裁：五言律诗

禁近官阶峻，荣归宠渥偏。亲年逾八十，客路渺三千。元老头垂雪，仙郎思涌泉。一门忠孝备，光彩照青编。
送航上人归宜兴并感旧
作者：徐溥
朝代：明

忆昔青莲宇，相依玉带山。禅心自消歇，尘迹幸跻攀。锡向峰头卓，杯浮日下还。隔溪烟树绿，满地雨花斑。坐久浑忘世，吟看共解颜。因思京国别，回首五云间。
送萧生还宜兴
作者：徐溥
朝代：明

青年事远游，邂逅长安道。东风多落花，夜雨足芳草。胡为遽分携，使我伤怀抱。一杯临短亭，双鸿向晴昊。还家有馀师，功名须奋早。课罢西畴耕，遗篇细论讨。赠言致殷勤，贞白永相保。
送蒋日章考最入广信
作者：徐溥
朝代：明

吾乡作郡如君少，别驾三年驰誉早。却来报政上铨曹，善最端能出尘表。平生道同心亦同，近年京国长相逢。匆匆行李又言别，一曲骊驹意万重。更道从容经故里，七月天风凉似水。双旌遥指玉山高，民吏悬悬应久矣。
送蒋生还宜兴
作者：徐溥
朝代：明

同里君少年，由来负奇气。仗剑千里行，翻然动归思。炎云作膏雨，凉飙飒然至。潞水一帆轻，黄鹄飞天际。桑梓及乡园，箕裘念家世。三径勿投间，功名须自励。
送谢伯仪守开州
作者：徐溥
朝代：明

贤哉三谢后，分命守开州。卓荦才声重，循良政绩优。论交当早岁，惜别已深秋。五马驰官道，双旌指驿楼。由来今刺史，即是古诸侯。屈指三霜后，荣迁拜冕旒。
送邵日昭归省
作者：徐溥
朝代：明
体裁：七言律诗

苑树寒催万户砧，乡山回首十年心。宫恩早已承新假，家庆从知得好音。旆引鸣珂秋郭远，帆随飞舶暮江深。綵衣拜舞高堂上，却喜霜华未满簪。
送邹别驾之凤阳
作者：徐溥
朝代：明

雄才试名郡，历历闻政声。北阙既拜命，南风摇双旌。濠梁远入望，淮水还澄清。使君入城郭，竹马争相迎。念昔龙飞地，人文秀而明。催科政仍拙，报答摅忠诚。
送邹廷佩知高安
作者：徐溥
朝代：明

雄才雅望拜郎官，自信清时际会难。晓日鸣珂辞北阙，秋风驱骑入高安。政声喜共弦歌作，惠泽能令士庶欢。千里筠阳重回首，一缄颙望托飞翰。
送郡幕郑君慎致政
作者：徐溥
朝代：明
体裁：七言律诗

幕府才华擅老成，红莲绿水若为情。亲庭甘旨三年旷，人世功名一羽轻。拂袖巳酬泉石愿，买舟光促水云程。遥知归隐无馀事，诗酒乡中乐太平。
送重庆聂震指挥
作者：徐溥
朝代：明

英武堂堂正妙龄，笑分铜虎出神京。旌旂影动巴江道，笳鼓声喧蜀将城。楼橹春晴花气重，储胥夜静月华明。方今选将须才杰，好展胸中百万兵。
送钱学士使安南
作者：徐溥
朝代：明
体裁：古风

斗南迢递安南国，帝命封王制金册。维时奉使属儒臣，二月春风动行色。先生落落文章豪，清气上薄云天高。柳色如烟迎玉节，桃花和雨点征袍。行行渐入安南道，数点青山望中小。昭宣恩命及遐方，金台有约归须早。九域联翩星使多，使彼安南能几何。先生令望重当代，竹帛垂名当不磨。
送锡山邵二尹还任
作者：徐溥
朝代：明

清时曾应贤良举，藉藉乡邦令誉驰。白昼哦松知散逸，红亭折柳惜分携。新秋驿路蛩吟早，斜日江汀雁落迟。要秉清勤慰民望，迁书指日下彤墀。
送锡山高贡士
作者：徐溥
朝代：明

九龙钟秀色，万卷富才名。观国酬初志，还家喜此行。平芜烟渺渺，乔木鸟嘤嘤。望里云山近，吟边野鹤迎。儒流重经济，文运属升平。再养如云翮，骞腾九万程。
送陆进士省亲
作者：徐溥
朝代：明
体裁：七言律诗

身被恩光出紫宸，曲江花下少年人。青骢别去金门晓，彩鹢归时梓里春。具庆庭闱应共喜，馀功鉊椠要相亲。云霄事业伊周事，好向清朝早致身。
送陈永明归宜兴
作者：徐溥
朝代：明

浩荡风光二月中，可堪归思更匆匆。不辞古道折杨柳，应念小山团桂丛。司马壮游千里别，元龙豪气几人同。故园亲旧如相问，老我黄扉两鬓蓬。
送颜性之依亲南还
作者：徐溥
朝代：明

楚楚贤关士，翻然乞假归。思亲惊节序，飞梦绕庭帏。未解通金籍，先容舞綵衣。骞腾终有待，报答愿无违。寒雪孤松操，春阳寸草晖。停云千里外，莫遣信音稀。
送鲁挥使还云南
作者：徐溥
朝代：明

虎拜觐龙颜，匆匆又远还。寸心思补报，万里任间关。岁晏云连塞，天寒雪满山。柳营千骑簇，天阙五花颁。韬略心方切，琴尊兴未悭。青年立奇绩，节序易阑珊。
送黎知州还任
作者：徐溥
朝代：明

伟矣黄堂客，皇都报政还。年光何荏苒，世事亦间关。五马云边道，双旌雪后山。董生才望重，指日簉鹓班。
送齐经历还嘉禾
作者：徐溥
朝代：明

东南大郡重专城，赞画从来属老成。品藻无私书上最，及瓜有待促严程。黄梅雨湿双旌重，紫楝风吹五两轻。莲幕可容虚席久，儿童竹马出郊迎。
送龙克温还金陵时携侄袭百户职
作者：徐溥
朝代：明

金陵有佳士，小阮共之京。阀阅承华胄，诗书擅令名。论交酬夙愿，叙别动深情。草色连天远，槐阴过雨清。三秋及流火，一月计归程。千里遥迎睇，征鸿好寄声。
雪坡为李侍郎题
作者：徐溥
朝代：明

不须授简赋梁园，六出飞飞独掩门。满地梨云春有梦，一庭梅月夜无痕。绝怜曙色侵书幌，更耐寒光入酒尊。白战吟坛高兴在，继声今见有贤孙。
青云交为司马恂如题
作者：徐溥
朝代：明

十年忝作青云侣，气谊如公落落然。昨夜看花出城去，同歌伐木醉春筵。青云交态纷如雨，谁念山中看白云。归到西斋正风雨，一尊灯火漫论文。
青云交为司马恂如题·其一
作者：徐溥
朝代：明

十年忝作青云侣，气谊如公落落然。昨夜看花出城去，同歌伐木醉春筵。
青云交为司马恂如题·其二
作者：徐溥
朝代：明

青云交态纷如雨，谁念山中看白云。归到西斋正风雨，一尊灯火漫论文。
题东坡竹为司马恂
作者：徐溥
朝代：明

神采分明赤壁仙，高堂六月起风烟。一时挥洒传千古，占断湘川与渭川。
题买臣负薪图
作者：徐溥
朝代：明

忆昔会稽守，负薪行读书。穿林经莽苍，度岭复萦纡。至道心应味，清贫日自劬。一朝官五马，光彩溢门闾。向来肉眼妇，惭愧徒嗟嘘。丈夫当立志，富贵在斯须。
题云山图
作者：徐溥
朝代：明

山窿窿兮云溶溶，人家向西水流东。门前乔木昼啼鸟，江上大鱼春化龙。主人闭门展书读，不知雨渍阶苔绿。兴来欲觅子猷船，访戴山阴剡溪曲。
题吴尚书忠烈卷
作者：徐溥
朝代：明

翼翼穹祠枕碧山，万株乔木护禅关。若教功在伊周下，赢得名留宇宙间。生气百年浑不死，高风千古信难攀。天怜忠烈多孙子，剩有遗芬在世寰。
题夏太常满林风雨图二首
作者：徐溥
朝代：明

太常胸次三湘阔，一洒满林风雨声。移向鸿山读书处，顿令炎气变秋清。琅玕年来不入贡，散作人间彩凤毛。风雨一番龙茁角，坐看苍翠拂云霄。
题夏太常满林风雨图二首·其一
作者：徐溥
朝代：明

太常胸次三湘阔，一洒满林风雨声。移向鸿山读书处，顿令炎气变秋清。
题夏太常满林风雨图二首·其二
作者：徐溥
朝代：明

琅玕年来不入贡，散作人间彩凤毛。风雨一番龙茁角，坐看苍翠拂云霄。
题宣廷吉画
作者：徐溥
朝代：明
体裁：古风

山童莫讶停车早，红树白云秋色好。满前风景入诗囊，何必探奇访蓬岛。十年不扣松下扉，披图转觉情依依。因之翘首南天外，落日平芜孤鸟飞。
题尚朴翁卷
作者：徐溥
朝代：明

太古云已远，斯人独返淳。有书閒白日，无梦落红尘。鸟迹平沙晚，花香小径春。澹然保终始，不愧葛天民。
题尹先之雊鹆图
作者：徐溥
朝代：明

星作双眸铁作衣，不同江燕共差池。飞扬若得东风便，须借上林春一枝。
题扇
作者：徐溥
朝代：明

閒向江头倚大兰，西风回首雁声寒。不知浮世奔驰者，滚滚红尘没马鞍。
题扇景
作者：徐溥
朝代：明

一曲沧浪两叶舟，杖藜二老足清游。何当借取谢家屐，直上东山最上头。
题望云思亲图
作者：徐溥
朝代：明

英英白云在天际，一度看来一惘然。膝下綵衣何日着，明朝花甲又经年。望云不得随云去，黄鹄南飞万里秋。只尺太行山在目，此心千古共悠悠。
题望云思亲图·其一
作者：徐溥
朝代：明

英英白云在天际，一度看来一惘然。膝下綵衣何日着，明朝花甲又经年。
题望云思亲图·其二
作者：徐溥
朝代：明

望云不得随云去，黄鹄南飞万里秋。只尺太行山在目，此心千古共悠悠。
题桃花斑猫二首·其一
作者：徐溥
朝代：明

碧桃花下春风暖，绿草铺茵芳径软。乌员引儿群狎游，深院无人恣消遣。蹲窥仰瞰或俯临，纵横上下相追寻。晓日床头殊可爱，溪鱼岂惜囊中金。此种从来岂易得，彪炳文章绚奇色。衔蝉搏鼠何足论，遗类应知自殊域。画工手妙不可当，模逼造化真行藏。披图展玩漫题品，满庭生意呈休祥。东风暖入藏春坞，狸奴引群三复五。花容旖旎披氄毛，草木蒙茸衬香土。荧荧眼光一线微，绿树阴中日亭午。徜徉仰俯真自适，曳尾摩须或交股。腥膻谁问食无鱼，捕逐宁知田有鼠。朋侪亲狎少忤触，子母追随争哺乳。生生物性皆天然，甄陶喜见阳和普。
题桃花斑猫二首·其二
作者：徐溥
朝代：明
体裁：古风

东风暖入藏春坞，狸奴引群三复五。花容旖旎披氄毛，草木蒙茸衬香土。荧荧眼光一线微，绿树阴中日亭午。徜徉仰俯真自适，曳尾摩须或交股。腥膻谁问食无鱼，捕逐宁知田有鼠。朋侪亲狎少忤触，子母追随争哺乳。生生物性皆天然，甄陶喜见阳和普。
题桃花斑猫二首其一
作者：徐溥
朝代：明
体裁：古风

碧桃花下春风暖，绿草铺茵芳径软。乌员引儿群狎游，深院无人恣消遣。蹲窥仰瞰或俯临，纵横上下相追寻。晓日床头殊可爱，溪鱼岂惜囊中金。此种从来岂易得，彪炳文章绚奇色。衔蝉搏鼠何足论，遗类应知自殊域。画工手妙不可当，模逼造化真行藏。披图展玩漫题品，满庭生意呈休祥。
题梅花
作者：徐溥
朝代：明

万玉玲珑琢不成，坐来诗思十分清。一枝记得西湖上，独鹤翛翛瘦影横。
题梅赠潘栗夫佥事
作者：徐溥
朝代：明

玉节新恩出建章，台臣心事有冰霜。百花潭上春消息，都属诗家锦绣囊。
题洪子经马
作者：徐溥
朝代：明

逐电追风矫若龙，千金骨相世难同。露华吹湿黄罗帕，行过春风便殿东。
题牡丹
作者：徐溥
朝代：明

琼楼高起彩云端，愁绝东风十二阑。眼底看春春欲暮，玉人消息凤笙寒。
题画四景
作者：徐溥
朝代：明

一声啼鸟春林晓，转觉草堂深更幽。底事东风太相狎，飞花吹满砚池头。看书小阁无虚日，阁外水声流不休。领得无穷川上意，此心如水澹无求。舟行多为爱明月，况值高秋风露凉。鼓枻沧浪歌一曲，红尘不到水中央。向时载酒江东去，今日山阴载雪回。一片閒情谁解得，晚风溪上破疏梅。
题画四景·其一
作者：徐溥
朝代：明

一声啼鸟春林晓，转觉草堂深更幽。底事东风太相狎，飞花吹满砚池头。
题画四景·其三
作者：徐溥
朝代：明

舟行多为爱明月，况值高秋风露凉。鼓枻沧浪歌一曲，红尘不到水中央。
题画四景·其二
作者：徐溥
朝代：明

看书小阁无虚日，阁外水声流不休。领得无穷川上意，此心如水澹无求。
题画四景·其四
作者：徐溥
朝代：明

向时载酒江东去，今日山阴载雪回。一片閒情谁解得，晚风溪上破疏梅。
题画赠崔元吉
作者：徐溥
朝代：明

何侯丘壑填胸臆，醉来泼尽金壶汁。江南一片好风光，远淡近浓天只尺。木兰舟小煖浪轻，草亭春尽啼流莺。人生行乐漫何事，明日落花风雨声。老怀尽有伤春意，载酒登临忘归去。对画题诗正送君，都城聚首知何岁。
题秋塘野鹜图
作者：徐溥
朝代：明

晋人爱书学野鹜，庾家诸郎真不俗。迢迢青昼图画开，此鸟依然在人目。良工手握五色毫，写出江南秋一幅。羽毛绚日殊分明，蜀锦新裁仍细簇。荷花似避颜色鲜，摇落红衣动盈掬。将身不入樊笼中，长年占断澄江曲。虽然水面只卑飞，远志冲霄比鸿鹄。弋人慎勿张虞机，任渠自下清波浴。
题竹
作者：徐溥
朝代：明

苍梧风雨送春寒，翠辇分明梦里看。千古神游应不远，短篷虚枕听珊珊。
题胡方伯双玉图
作者：徐溥
朝代：明

薇垣退食处，移植猗猗竹。春雨双龙孙，穿破阶苔绿。南薰箨自疏，翠色秀可掬。造化良所钟，因之比双玉。美哉诸孙子，读书志科目。头角当嵘峥，云霄须奋逐。双玉信有徵，厥德庶以续。劲直君子心，岁寒宜自勖。清时两凤凰，和鸣向朝旭。
题蒲石
作者：徐溥
朝代：明

竹鹤老人神仙徒，漫写九节青青蒲。一掬寒泉浸山骨，小窗相对真蓬壶。
题过廷章听秋卷
作者：徐溥
朝代：明

过君两上黄金台，车轮马足奔如雷。亦有笙歌沸日夜，笑语各出争喧豗。胡为作此听秋轴，上有萧萧万竿竹。化机不露斧凿痕，虚籁半杂钧天曲。过君听此不听彼，城市山林信斯语。灵台湛湛涵清秋，直与此君作宾主。乃知心静听亦静，群物纷纷由我定。人间无处无秋声，我亦从之静中听。
题郏城二苏墓为眉山吴方伯重修赋
作者：徐溥
朝代：明

悠悠郏城隅，缭绕惟长路。路旁土巍然，云是两苏墓。两苏生眉山，崛起真寡助。遥从泉翁来，瑞凤莫敢附。文章压曾王，光燄追李杜。才高众口谗，屡斥同党锢。流落天之涯，气节穷益固。何况友爱情，死葬亦相顾。惜哉今何存，宿草但零露。上颓登樵牧，旁穿走狐兔。行人每经过，感叹复悲慕。到今五百年，起废良有数。一朝为鸠工，周垣更重户。种树郁青葱，风雨泣昏暮。依然彭城时，飘泊似前度。方伯今名臣，好义夙所负。惓惓仰止心，岂为乡党故。阳羡有田园，曾枉长公步。我生不及从，梦寐若平素。高坟无由谒，拙句聊自赋。
题雪景
作者：徐溥
朝代：明

雪满前山路欲迷，谁传春信到南枝。想应兀坐幽窗下，正是新诗得句时。
题顾永升画
作者：徐溥
朝代：明

野竹差差碧树连，小桥流水拂轻烟。迟迟归步乘明月，童子候门应未眠。
题鹭
作者：徐溥
朝代：明

杜若花香水满洲，柳风轻飏顶丝柔。从来懒逐鹓鸿侣，万里沧江狎野鸥。
风木卷为侍御父题
作者：徐溥
朝代：明

赞政居莲幕，承恩进柏台。竟违三釜养，徒抱百年哀。古树庭中植，凉风天际来。飘萧殊未歇，虚枕梦初回。
骢马行春为尹仁侍御题
作者：徐溥
朝代：明

阴霾敛尽天宇清，当春处处闻流莺。乌台小队出郊野，宛转骢马花间行。道上行人行且止，还避当年桓御史。都城九陌净尘埃，上苑千门满桃李。豸冠象简生光辉，绣衣铁面霜乱飞。观风问俗遍巡历，日暮揽辔依然归。归来衮职将何补，入侍仙班屹如堵。为采歌谣草谏书，鞠躬尽瘁献明主。豺狼屏迹狡兔藏，奸邪胆落民物康。坐令四海日熙皞，东风击壤歌虞唐。
丁酉元日
作者：徐熥
朝代：明

岁月悠悠独自知，屠苏饮较众人迟。一年苦乐俱陈迹，昨日呻吟即旧诗。才尽敢云心似锦，颜衰犹幸鬓无丝。春风不厌衡门冷，吹遍繁花雪万枝。
七夕咏牛女
作者：徐熥
朝代：明

银河低綵幔，珠箔捲针楼。星丸弹灵鹊，云锦幕牵牛。欢憎今夕促，泪续去年流。何当延兔影，长将凤驾留。
七夕曹能始宅上观妓
作者：徐熥
朝代：明

凉风吹动黄姑渚，正值牵牛逢帝女。一年佳会阻星河，数刻交欢罢机杼。主人留客当今宵，鸣筝少妇红罗绡。娇声宛转鸾凰曲，媚眼低回乌鹊桥。引羽流商歌愈缓，玉绳渐落明星烂。履坠簪遗乐未休，钟沉漏尽愁将旦。临别殷勤赠七襄，秋宵虽短此情长。烛龙已驾扶桑晓，天上人间两渺茫。
七夕观妓
作者：徐熥
朝代：明

玉露凋瀼片月明，人间天上此时情。红楼不似银河隔，一任邻鸡报晓声。
七夕词
作者：徐熥
朝代：明

遥天万里银河碧，双星却笑孤眠客。玉露金风半夜寒，罗襦绣幕千山隔。天上人间共此宵，天孙翻近美人遥。应知楼上蛾眉女，妒杀空中乌鹊桥。
七夕邓汝高民部招集玉皇阁同佘宗汉谢脩之明府邓道鸣阃帅钱叔达王粹夫山人陈汝大康元龙袁无竞秀才陈幼孺孝廉兴公舍弟赋分得五歌
作者：徐熥
朝代：明

高阁开尊对薜萝，风吹零露下庭柯。三秋白帝司权早，一夕红妆乞巧多。夜杼暂停机上锦，凉衣初试箧中罗。少微历历干天象，不独双星夜渡河。
七夕闻砧
作者：徐熥
朝代：明

天上双星正渡河，人间砧杵晚来多。闺房若待秋风冷，绝塞寒威可奈何。
七里滩夜泛
作者：徐熥
朝代：明

严滩行未尽，雨气逼黄昏。峡束天疑小，溪深水不浑。榜歌何处客，灯影几家村。最是堪愁绝，三声半夜猿。
七里滩怀惟秦
作者：徐熥
朝代：明

桐江风冷露华漙，舟过严陵七里滩。秋晚雁声枫外老，夜深渔火蓼边残。月明古渡波千顷，云暗高峰路几盘。遥忆故人沧海上，白头犹自守纶竿。
万年宫
作者：徐熥
朝代：明

万年宫殿魏王居，瑶草琪花满玉除。坛下馀腥犹汉代，岩头遗蜕是秦初。客从云水求丹诀，帝遣风雷护简书。我亦曾孙今再世，梦中亲御紫鸾车。
三茅观寻许灵长不遇
作者：徐熥
朝代：明

山色翠氤氲，松关闭白云。礼星孤磬发，受箓妙香焚。夜静天花落，秋高木叶闻。无由寻许掾，长揖问茅君。
上杨叔向参知
作者：徐熥
朝代：明

清朝骚雅见遗音，爱士常怀倒屣心。太史文章高倚马，右军书法得来禽。家饶美竹堪为箭，爨有焦桐解辨琴。行部时时过剑水，匣中风雨作龙吟。
下第后书怀
作者：徐熥
朝代：明

自是扬云白未玄，不才那敢怨苍天。回看故国八千里，误戴儒冠十七年。贫倚诗书元失计，穷知文字信无权。雄心销尽囊如水，流落依人面可怜。一领青衫万斛尘，沟隍十口计全贫。关河偏阻空囊客，童仆潜归得意人。云路岂能容野性，帝乡元不住閒身。长安浪说春光好，未见丘园非是春。
下第后书怀·其一
作者：徐熥
朝代：明

自是扬云白未玄，不才那敢怨苍天。回看故国八千里，误戴儒冠十七年。贫倚诗书元失计，穷知文字信无权。雄心销尽囊如水，流落依人面可怜。
下第后书怀·其二
作者：徐熥
朝代：明

一领青衫万斛尘，沟隍十口计全贫。关河偏阻空囊客，童仆潜归得意人。云路岂能容野性，帝乡元不住閒身。长安浪说春光好，未见丘园非是春。
下第呈孙子乐省元
作者：徐熥
朝代：明

黑貂裘敝出长安，客路春光半已残。燕市柳从归处折，故园花在梦中看。处囊壮士犹潜颖，落魄王孙未筑坛。飘泊风尘还自笑，十年依旧一儒冠。
下第述怀
作者：徐熥
朝代：明

匠石屡不顾，定匪明堂材。渊客屡不采，定匪明月胎。十年三弃置，中情空自哀。伤哉吾道非，岂乏干时媒。叹彼行役苦，畏兹年鬓催。进退两踯躅，坐立空徘徊。升斗岂吾志，结念居南陔。
下邳阻风
作者：徐熥
朝代：明

边风飒飒捲黄沙，白浪连天涌作花。野店无人门尽闭，夕阳衰柳带寒鸦。
不寐
作者：徐熥
朝代：明

展转怀乡国，愁心夜更繁。猿声烟外峡，渔火水边村。屡醒无完梦，频啼有乱痕。廿年婴世网，销尽几多魂。
不寐感怀
作者：徐熥
朝代：明

杜宇啼残漏正长，满林斜月到匡床。浮生寤寐皆成梦，旧事悲欢总可伤。知己未亡琴废轸，雄心犹在剑销芒。枕前二十馀年泪，半在他乡半故乡。
不寐感怀示元直
作者：徐熥
朝代：明

孤馆听寒漏，灯残夜未央。雁声悲带雨，蛩语急含霜。旅梦醒难续，乡心醉暂忘。念君初作客，不敢说凄凉。
与吴元瀚话旧
作者：徐熥
朝代：明

久客还家叹敝裘，对君犹自起离愁。数茎白发尊前泪，九曲青山梦里游。松径夕阳秋系马，竹房疏雨午啼鸠。明朝又作匆匆别，目断西风独倚楼。
与惟秦夜话因怀惟起客水西
作者：徐熥
朝代：明

春宵何太短，忽忽已三更。灯散疏林影，蛩传古砌声。谈深尘虑息，坐久月华生。为忆溪行者，应含两地情。
与瀚公宿绿玉斋
作者：徐熥
朝代：明

几年踪迹各西东，一点禅灯此夕同。对坐空山天籁寂，满林花雨月明中。
与王生对酌
作者：徐熥
朝代：明

共是飘零客里身，垆头沽酒莫辞频。他时去住分南北，归路同舟是别人。
与陈惟秦郑震卿宿老禅庵
作者：徐熥
朝代：明

古寺钟残夜已分，三人同卧一床云。他时此地闻钟夜，未必连床又是君。
与陈汝大鳌峰宴集
作者：徐熥
朝代：明

四郊散秋色，层台结夕阴。孤磬出丛薄，倦鸟投故林。残霞落酒杯，微月照衣襟。良朋式至止，临风谐赏心。既蜡阮生屐，复为梁父吟。■然发长啸，天外有馀音。振衣陟鳌顶，石磴何嵬峨。松阴如车盖，亭亭山之阿。深岩逗秀色，古树垂女萝。醉来穷幽壑，勃窣经危坡。孤鸿唳天际，野鸟当筵歌。人生寡良和，不饮将如何。
与陈汝大鳌峰宴集·其一
作者：徐熥
朝代：明

四郊散秋色，层台结夕阴。孤磬出丛薄，倦鸟投故林。残霞落酒杯，微月照衣襟。良朋式至止，临风谐赏心。既蜡阮生屐，复为梁父吟。■然发长啸，天外有馀音。
与陈汝大鳌峰宴集·其二
作者：徐熥
朝代：明

振衣陟鳌顶，石磴何嵬峨。松阴如车盖，亭亭山之阿。深岩逗秀色，古树垂女萝。醉来穷幽壑，勃窣经危坡。孤鸿唳天际，野鸟当筵歌。人生寡良和，不饮将如何。
与黄道晦夜坐话旧
作者：徐熥
朝代：明

零落田园后，还嗟世事更。眼昏妨夜读，身老废春耕。稻麦亏丰岁，齑盐淡此生。相看灯影里，无限旧时情。
丙申元日得惟起弟越中书闻王玉生客苕消息因柬钱叔达
作者：徐熥
朝代：明

清尊何意醉流霞，览镜空惊鬓易华。阶下蓂开新岁叶，陇头梅寄隔年花。人逢老去常怀旧，客到春来定忆家。此日交游多失路，岂君踪迹独天涯。
丙申除夕
作者：徐熥
朝代：明

莫问残冬历一行，且将生计寄丝簧。烧灯客丐宜春帖，对镜人凝綵胜妆。衰鬓又添新岁感，童心犹记少年场。拥炉坐听莲花漏，待进山厨柏叶觞。
东原别歌者周郎
作者：徐熥
朝代：明

缥缈尊前一曲歌，相逢其奈别离何。数声残角霜天晓，马首无情幽怨多。
东庄晚眺
作者：徐熥
朝代：明

旧游风景易蹉跎，古路松阴翳薜萝。樵唱尽归门巷寂，萧萧残柳夕阳多。
东郊晚行
作者：徐熥
朝代：明

出郭高舂后，郊原起夕阴。山山曳残雨，步步响新禽。老树莓苔厚，空林紫翠深。招提何处所，云际有钟音。
东阿道中
作者：徐熥
朝代：明

马上青山夕照明，看山应动故乡情。虽然不及江南好，犹胜平原旷野行。
东际亭晚眺
作者：徐熥
朝代：明

虚亭苍翠间，烟霞变奇景。微钟起梵音，空潭自清影。行来竹霭深，坐久松风静。冥然道心生，倏尔尘缘屏。吟眺犹未阑，残阳在西岭。
丧车行
作者：徐熥
朝代：明

岁序当杪冬，鸡鸣闻巷哭。填衢广柳车，载道残魂木。哀哀薤露声，炯炯方相目。骨肉有馀悲，亲朋寡颦蹙。当其在世时，营营苦不足。百年同隙驹，一梦同蕉鹿。灵爽归山丘，枯髅别华屋。城郭不相容，弃之邙山麓。
中秋同惟秦震卿集汝大草堂看月因怀惟起客吴
作者：徐熥
朝代：明

西风萧瑟叶初黄，入夜行歌过草堂。金粟散时天似水，玉绳低处月如霜。尊前竹色浮秋霭，槛外松阴度晚凉。遥望南飞有乌鹊，应怜游子滞他乡。
中秋遇风雨
作者：徐熥
朝代：明

寒溪秋色满，临汎意如何。高枕乱流去，挂帆千嶂过。梦应通月窟，槎已到星河。不负烟霞想，无妨风雨多。
中秋集周光禄花亭观妓
作者：徐熥
朝代：明

何来珠履满华堂，弦索声中漏未央。狂客风流歌白帻，妖姬云集斗红妆。月明尽撤千枝烛，花郁争分百和香。莫谓醇醪容易醉，主人年少是周郎。
中秋饮西湖澄澜阁观妓
作者：徐熥
朝代：明

八月秋风冷芰荷，西山爽气晚来多。千重树色浓于染，十里湖光澹似罗。白社共酣桑落酒，红裙齐唱竹枝歌。今宵若得君平卜，知泛星槎入绛河。
临高台
作者：徐熥
朝代：明

临高台，望故乡，下有流水流汤汤。群草委腓万木黄，翩翩南雁来回翔。揽衣起徬徨，美人不见兮断我衷肠。
丹阳舟中与幼孺对月时余南还幼孺将客苕川
作者：徐熥
朝代：明

共倚孤篷月似霜，夜深风露满胡床。应知此月重圆夜，君在他乡我故乡。
丹阳遇陈十八
作者：徐熥
朝代：明

丹阳渡口遇同乡，欲语匆匆怨夕阳。君返江南我江北，云山千叠断人肠。
为亲乞禄诗赠丁文统邑丞
作者：徐熥
朝代：明

薄宦不谋身，卑栖向海滨。暂为黄绶客，少慰白头亲。退食称觞便，休衙问寝频。有人犹负米，五斗莫嫌贫。岂是爱微官，因承禄养欢。公厨充菽水，海错佐盘餐。振藻宜花县，哦松傍药栏。浮沈元世路，莫谓折腰难。
为亲乞禄诗赠丁文统邑丞·其一
作者：徐熥
朝代：明

薄宦不谋身，卑栖向海滨。暂为黄绶客，少慰白头亲。退食称觞便，休衙问寝频。有人犹负米，五斗莫嫌贫。
为亲乞禄诗赠丁文统邑丞·其二
作者：徐熥
朝代：明

岂是爱微官，因承禄养欢。公厨充菽水，海错佐盘餐。振藻宜花县，哦松傍药栏。浮沈元世路，莫谓折腰难。
为屠田叔太守新姬催妆
作者：徐熥
朝代：明

灯光满九衢，弦筦待名姝。羞嗔夫婿促，娇倩侍儿扶。鬒浓耀宝饰，佩响按罗襦。含颦疑有态，敛色看成都。欲泣声先颤，将行步复须。梁惊栖玳瑁，枕怯索珊瑚。除钗劳屡唤，近帐费低呼。情通呈脸晕，语涩静唇朱。兰膏薰戺闼，香气郁流苏。展转动金钏，绰约见冰肤。使君今有妇，五马不踟蹰。
为屠田叔悼亡姬
作者：徐熥
朝代：明

渺渺凌波去绝踪，每看遗挂恨重重。魂同睡蝶招难返，血比啼鹃拭更浓。黄土有情封玉骨，青铜无计铸花容。君行正近高唐路，肠断巫阳第几峰。一别妆楼闭寝门，梨花风雨泣黄昏。蚌枯沧海珠无泪，鱼葬青山玉不温。金谷尚传三斛价，罗帏空负十年恩。春来忍看孤飞燕，恐是娇姬恋主魂。
为屠田叔悼亡姬·其一
作者：徐熥
朝代：明

渺渺凌波去绝踪，每看遗挂恨重重。魂同睡蝶招难返，血比啼鹃拭更浓。黄土有情封玉骨，青铜无计铸花容。君行正近高唐路，肠断巫阳第几峰。
为屠田叔悼亡姬·其二
作者：徐熥
朝代：明

一别妆楼闭寝门，梨花风雨泣黄昏。蚌枯沧海珠无泪，鱼葬青山玉不温。金谷尚传三斛价，罗帏空负十年恩。春来忍看孤飞燕，恐是娇姬恋主魂。
为屠田叔题王玉生山水册
作者：徐熥
朝代：明

青山如黛草萋萋，古寺残钟隔远溪。客散长亭天色晚，两行烟柳灞桥西。苍茫绿野接江天，渔父中流独扣舷。何处月明堪系缆，树阴西畔小桥边。二客来寻草阁幽，况逢邻舍酒新篘。主人日暮归来晚，带有青蚨在杖头。閒来约客访烟霞，行到桥边日已斜。尚隔寺门三五里，且将瓢笠宿山家。山中日暮起西风，隔岭霞生石壁红。对坐共怜秋色好，数株松影半林枫。崚嶒孤塔影中流，万顷江天一色秋。恍似金山高处望，片帆无数出瓜洲。兰桨摇摇下急滩，满天风雪正漫漫。莫嫌野店村醪薄，消尽深溪一夜寒。千寻瀑布响空林，数尺危桥出树阴。欲向溪南访真隐，飞花满路白云深。
为屠田叔题王玉生山水册·其一
作者：徐熥
朝代：明

青山如黛草萋萋，古寺残钟隔远溪。客散长亭天色晚，两行烟柳灞桥西。
为屠田叔题王玉生山水册·其七
作者：徐熥
朝代：明

兰桨摇摇下急滩，满天风雪正漫漫。莫嫌野店村醪薄，消尽深溪一夜寒。
为屠田叔题王玉生山水册·其三
作者：徐熥
朝代：明

二客来寻草阁幽，况逢邻舍酒新篘。主人日暮归来晚，带有青蚨在杖头。
为屠田叔题王玉生山水册·其二
作者：徐熥
朝代：明

苍茫绿野接江天，渔父中流独扣舷。何处月明堪系缆，树阴西畔小桥边。
为屠田叔题王玉生山水册·其五
作者：徐熥
朝代：明

山中日暮起西风，隔岭霞生石壁红。对坐共怜秋色好，数株松影半林枫。
为屠田叔题王玉生山水册·其八
作者：徐熥
朝代：明

千寻瀑布响空林，数尺危桥出树阴。欲向溪南访真隐，飞花满路白云深。
为屠田叔题王玉生山水册·其六
作者：徐熥
朝代：明

崚嶒孤塔影中流，万顷江天一色秋。恍似金山高处望，片帆无数出瓜洲。
为屠田叔题王玉生山水册·其四
作者：徐熥
朝代：明

閒来约客访烟霞，行到桥边日已斜。尚隔寺门三五里，且将瓢笠宿山家。
为王百谷悼亡
作者：徐熥
朝代：明

不顾房帷十载恩，窃将灵药月中奔。楚台有枕难通梦，汉殿无香可返魂。夜静鸳鸯虚锦帐，昼长鹦鹉唤璚轩。小星三五沉何处，垂老青衫湿泪痕。
乌栖曲
作者：徐熥
朝代：明

高楼四面栽杨柳，白马骊珂暂回首。玉壶美酒任君沽，妾身十五已当垆。微灭银灯隔重幔，宛转娇声恣啼唤。不辞今夕尽风流，只愁明日见君羞。帐中弱态含娇妩，一夜为云更为雨。汝南鸡啼天未明，与君还尽片时情。月衔半岭灯将灭，罗衫掩泪送君别。入门独自剔残灯，寻思无限夜来情。
乌栖曲·其一
作者：徐熥
朝代：明

高楼四面栽杨柳，白马骊珂暂回首。玉壶美酒任君沽，妾身十五已当垆。
乌栖曲·其三
作者：徐熥
朝代：明

帐中弱态含娇妩，一夜为云更为雨。汝南鸡啼天未明，与君还尽片时情。
乌栖曲·其二
作者：徐熥
朝代：明

微灭银灯隔重幔，宛转娇声恣啼唤。不辞今夕尽风流，只愁明日见君羞。
乌栖曲·其四
作者：徐熥
朝代：明

月衔半岭灯将灭，罗衫掩泪送君别。入门独自剔残灯，寻思无限夜来情。
乌石山访虚公
作者：徐熥
朝代：明

飞锡何年住此山，长松修竹掩禅关。斜阳影里暮钟发，三十六峰烟霭间。
乌石山赠僧
作者：徐熥
朝代：明

鹫岭白云边，茅庵只数椽。污泥皆净土，人境即诸天。山现空中色，花明定后禅。蒲团今已烂，趺坐不知年。
九仙观晚步
作者：徐熥
朝代：明

独携双屐访烟霞，画阁朱阑夕照斜。清磬一声山院寂，流莺啼过木棉花。
九日大风雨与黄道晦陈惟秦饮屋后小山
作者：徐熥
朝代：明

九日忽风雨，登高事已非。秋声繁灌木，商意薄轻衣。众壑浮青霭，千峰失翠微。小山培塿甚，吟眺亦忘归。
九日怀惟起弟客吴
作者：徐熥
朝代：明

去年九月客吴门，忆汝凄凉欲断魂。今年汝作吴门客，一望关河千里隔。我家兄弟大参商，岁岁年年俱异乡。梦回闽海风尘远，目极吴门匹练长。秋风飒飒秋光老，登高望远伤怀抱。天涯游子滞还期，篱下黄花为谁好。
九日集张幼于曲水草堂
作者：徐熥
朝代：明

虚亭来爽气，秋色满疏篱。楚客纫兰佩，吴姬唱竹枝。假山遥对户，曲水暗通池。不负登高兴，浑忘故国思。
书●幔亭集卷十四 其一 闽中元夕曲
作者：徐熥
朝代：明

满城箫鼓沸春风，爆竹声喧凤蜡融。三十万家齐上彩，一时灯影照天红。
书●幔亭集卷十四·其二
作者：徐熥
朝代：明

家家同结过街棚，夹路花灯列火城。来往香车浑似昼，不知身在月中行。
书●幔亭集卷十四·闽中元夕曲
作者：徐熥
朝代：明

满城箫鼓沸春风，爆竹声喧凤蜡融。三十万家齐上彩，一时灯影照天红。家家同结过街棚，夹路花灯列火城。来往香车浑似昼，不知身在月中行。
书怀
作者：徐熥
朝代：明

岁月蹉跎黯自惊，此身虽在鬓毛更。江湖故旧无消息，童稚交游半死生。喜信空门缘渐老，厌闻往事为多情。客中最是愁人处，独夜残灯风雨声。
乱后经电白县有怀故园
作者：徐熥
朝代：明

一夜搀抢落，东南乍息兵。黄云依旧垒，白骨委孤城。八口蛮烟路，千家野哭声。故园残月影，偏向马头明。
二月晦日送人之安南
作者：徐熥
朝代：明

杜宇声中夕照斜，长途征马踏残花。春光今日归何处，莫是随君到海涯。驱车万里向蛮天，人去春归总可怜。同是别离君更速，君行犹在晓钟前。
二月晦日送人之安南·其一
作者：徐熥
朝代：明

杜宇声中夕照斜，长途征马踏残花。春光今日归何处，莫是随君到海涯。
二月晦日送人之安南·其二
作者：徐熥
朝代：明

驱车万里向蛮天，人去春归总可怜。同是别离君更速，君行犹在晓钟前。
云间旅情
作者：徐熥
朝代：明

一帆辞槜李，两日到云间。江路依松转，柴门映竹关。颜随秋色老，梦逐暮潮还。忽听华亭鹤，怅然思旧山。
云阳葛隐君双寿诗
作者：徐熥
朝代：明

句容元说葛洪家，配得仙姬萼绿华。几度化龙陂上竹，寻常喂鹤鼎中砂。笙吹缑岭声声月，衣剪茅山片片霞。待到丹成同拔宅，遥空双驾紫鸾车。
五君咏 其一 陈汝大
作者：徐熥
朝代：明

汝大长者流，涉世嗟不偶。玄牝有精诣，黄庭能自守。混迹居泥途，飘然出尘垢。作赋馀万言，读书穷二酉。振响主词盟，伊余忝其后。非博生前名，所志在不朽。
五君咏 其三 陈平夫
作者：徐熥
朝代：明

平夫貌不扬，意气何卓荦。耻抱齐门竽，甘作荆山璞。诗解匡生颐，谈折充宗角。一饮动百巡，贤圣分清浊。古道信寡谐，正音久辽邈。努力崇令名，典籍有先觉。
五君咏 其二 陈汝翔
作者：徐熥
朝代：明

汝翔好奇古，遁迹在柯屿。词藻何离离，才情尤楚楚。能追正始音，不作齐梁语。臭味既已同，素心自相许。睽乖劳我思，山中正延伫。
五君咏 其五 陈幼孺
作者：徐熥
朝代：明

荐夫意气豪，逢人作白眼。冥心契道诠，矢志稽坟典。伯仲既齐名，君才良不忝。大雅久沉沦，俯仰知音鲜。凌厉向词坛，片语人矜善。结志在千秋，令名尔当勉。
五君咏 其四 陈伯孺
作者：徐熥
朝代：明

伯孺秉异姿，弱冠富经籍。拓落守太玄，异同辨坚白。作赋已驰名，耽奇自成癖。丹青发妙赏，磊磊生泉石。把臂结词盟，微悰永无斁。
五君咏·陈汝大
作者：徐熥
朝代：明

汝大长者流，涉世嗟不偶。玄牝有精诣，黄庭能自守。混迹居泥途，飘然出尘垢。作赋馀万言，读书穷二酉。振响主词盟，伊余忝其后。非博生前名，所志在不朽。汝翔好奇古，遁迹在柯屿。词藻何离离，才情尤楚楚。能追正始音，不作齐梁语。臭味既已同，素心自相许。睽乖劳我思，山中正延伫。平夫貌不扬，意气何卓荦。耻抱齐门竽，甘作荆山璞。诗解匡生颐，谈折充宗角。一饮动百巡，贤圣分清浊。古道信寡谐，正音久辽邈。努力崇令名，典籍有先觉。伯孺秉异姿，弱冠富经籍。拓落守太玄，异同辨坚白。作赋已驰名，耽奇自成癖。丹青发妙赏，磊磊生泉石。把臂结词盟，微悰永无斁。荐夫意气豪，逢人作白眼。冥心契道诠，矢志稽坟典。伯仲既齐名，君才良不忝。大雅久沉沦，俯仰知音鲜。凌厉向词坛，片语人矜善。结志在千秋，令名尔当勉。
五月十三日从罗山堂分得黄金间碧玉竹栽植小园戏作
作者：徐熥
朝代：明

栽竹须乘醉日栽，移将奇种出香台。贫家莫道无珍玩，多少黄金碧玉来。
亚父冢
作者：徐熥
朝代：明

亚父孤坟蔓草荒，行人何用叹兴亡。汉家多少功臣骨，若个能归葬故乡。
交河早发
作者：徐熥
朝代：明

京华望不极，晓起戒行程。马怯霜桥路，鸡残月店声。晨光催断角，暝色破孤城。此际栖栖者，思乡无限情。
交河道中
作者：徐熥
朝代：明

萧条残柳不胜秋，满目山川对戍楼。今日独经征战地，黄沙漠漠使人愁。
交河道中
作者：徐熥
朝代：明

路入交河日半曛，北征车马各纷纷。如何一片黄沙地，能胜青山与白云。黄沙漠漠马骖驔，北地春光久自谙。不用褰帷纵游目，断无山色似江南。
交河道中·其一
作者：徐熥
朝代：明

路入交河日半曛，北征车马各纷纷。如何一片黄沙地，能胜青山与白云。
交河道中·其二
作者：徐熥
朝代：明

黄沙漠漠马骖驔，北地春光久自谙。不用褰帷纵游目，断无山色似江南。
京口夜泊迟陈大不至
作者：徐熥
朝代：明

落日横京口，停云更黯然。经旬同去住，此夕异风烟。目断寒芦外，魂销短烛前。榜歌频起听，永夜不能眠。
仙子洞中忆刘郎
作者：徐熥
朝代：明

佳期谁信此生休，梦断巫山几度秋。瑶草似怜人远去，桃花仍逐水东流。红尘夜月空留枕，紫府春风独倚楼。只恐重来迷处所，洞门深锁碧苔幽。
仙子送刘阮出洞
作者：徐熥
朝代：明

鸡犬声中羽袖分，桃花折赠寄殷勤。愁来玉液谁同饮，别后瑶笙忍独闻。踪迹但随溪上水，仙凡只隔洞前云。从今万劫仍千劫，惆怅无缘再遇君。
仙宗寺
作者：徐熥
朝代：明

古寺荒凉蔓草生，青山回合暮云平。当年遗迹俱尘土，惟有流泉是旧声。
仙霞晓发
作者：徐熥
朝代：明

早起肃行役，寒威何太严。防身惟短剑，沽酒有长髯。故国山河尽，愁心日夜添。鸡声催出客，残月挂茅檐。
代郑翰卿闺人秋日寄远
作者：徐熥
朝代：明

良人何事滞京华，日醉青楼不顾家。独宿空闺今几载，又惊秋色上蘋花。梧桐叶落火西流，君住长安又一秋。莫向边庭思仗剑，书生从古几封侯。
代郑翰卿闺人秋日寄远·其一
作者：徐熥
朝代：明

良人何事滞京华，日醉青楼不顾家。独宿空闺今几载，又惊秋色上蘋花。
代郑翰卿闺人秋日寄远·其二
作者：徐熥
朝代：明

梧桐叶落火西流，君住长安又一秋。莫向边庭思仗剑，书生从古几封侯。
代闺人答轻薄少年
作者：徐熥
朝代：明

妾本燕赵姿，委身事君子。忆昔深闺私语时，指天誓日同生死。一朝执戟赴长安，彼此恩情隔万山。经年去住无消息，何处留连不肯还。闻君日日耽游冶，蹴鞠斗鸡兼走马。醉里常抛金弹丸，狂来碎却珊瑚把。自矜豪俊又繁华，百万黄金散狭邪。昨宵赵女颜如玉，今日燕姬色似花。如花似玉争歌舞，欢娱岂识凄凉苦。楼上朝朝望白云，枕边夜夜啼红雨。流年青鬓叹蹉跎，冷落深闺可奈何。捲帘忽听莺声老，又是春光一度过。
仲冬十八日同王玉生陈伯孺幼孺兴公弟送屠田叔使君自芋江登舟至渊关时积雨初收川原竞爽促膝翻书扣舷觅句香绕笔床烟笼茶鼎情景清绝偶忆少陵野航恰受两三人之句因令玉生绘图共拆杜句为韵各赋一体以纪胜游余拈得三字
作者：徐熥
朝代：明

击汰芋江上，前峰日半含。山容晴亘翠，水色净拖蓝。帆饱行偏驶，舲虚坐正堪。榜歌喧浦口，渔唱隐溪南。鹳鹤追残照，牛羊下夕岚。石棱冲浪瘦，枫叶醉霜酣。沈水香烟细，烹泉茗汁甘。云霞诸子共，丘壑众情耽。名理交参伍，新诗改再三。风波童稚狎，港路长年谙。身入图中景，人为物外谈。浣衣临曲渚，洗砚觅深潭。清福閒能受，玄言静可探。杜陵诗句好，此境果无惭。
任邱道中
作者：徐熥
朝代：明

马足怯春霜，燕山路正长。生涯惭小草，离绪寄衰杨。白骨新邱垄，黄沙古战场。平安空有信，来往少同乡。
伯孺作溪楼听雨图见贻诗以酬之
作者：徐熥
朝代：明

独掩柴门客到稀，临池生纸墨花飞。主人莫道无相赠，风雨溪山尽带归。
侠客行
作者：徐熥
朝代：明

两人市中相耳语，欲报深雠谁敢去。壮士闻之气郁陶，平生侠烈同荆高。发上指冠泪如雨，借问君雠在何许。一剑朝辞都市傍，素车直指邯郸路。刺杀雠人函首归，争看颈血犹沾衣。主人欲奉千金报，问以姓名终不告。辞君跃马出都门，君但报雠毋报恩。
侯君右来自永嘉喜赠
作者：徐熥
朝代：明

西园公子旧知名，负剑长歌海上行。何日寝丘酬楚相，谁人虚席重侯生。赋成白雪骄彤管，衣带朱霞恋赤城。闻说临邛方贵客，莫因残岁急归程。
偶成
作者：徐熥
朝代：明

吟咏随真性，行藏听自然。因穷閒半世，托病谢诸缘。乞字人催债，脩琴铺索钱。辛勤犹一事，洗砚竹根边。
元夕冰灯
作者：徐熥
朝代：明

灯烛荧荧照夜阑，分明影里见琅玕。双双罗袜凌波湿，朵朵金莲出水寒。新制恍疑来贝阙，高悬只合在瑶坛。为言火树休相逼，只恐清辉一夕残。
元夕怀李伯实
作者：徐熥
朝代：明

往事伤心倍可怜，故人今夜渺云天。灯光月色鞦韆影，已隔春风二十年。
元夕集宗少府宅
作者：徐熥
朝代：明

胜地春光早，开尊卜夜驩。更深银烛短，风细玉箫寒。露气凝疏幌，花阴罩画栏。六街冶游子，香雾扑雕鞍。令节逢元夕，春光此地偏。竹枝游女唱，桂酌主人传。渐觉银河坠，还惊珠斗悬。悠然归路晚，万井散灯烟。
元夕集宗少府宅·其一
作者：徐熥
朝代：明

胜地春光早，开尊卜夜驩。更深银烛短，风细玉箫寒。露气凝疏幌，花阴罩画栏。六街冶游子，香雾扑雕鞍。
元夕集宗少府宅·其二
作者：徐熥
朝代：明

令节逢元夕，春光此地偏。竹枝游女唱，桂酌主人传。渐觉银河坠，还惊珠斗悬。悠然归路晚，万井散灯烟。
元日同闵寿卿钱叔达兴公弟过定光庵访乐上人
作者：徐熥
朝代：明

避俗懒迎客，斋心同结缘。树枝增一腊，柏叶禁诸天。法供更新水，香炉宿旧烟。空门无岁月，尘世自知年。
元直秀才观微上人过宿
作者：徐熥
朝代：明

风流看许掾，定慧得支公。白社当年结，清言此夕同。乱蛩吟竹坞，一犬吠花丛。相对残灯下，能令尘虑空。
八尺湖夜泊怀李与熙张子环
作者：徐熥
朝代：明

八尺湖边月上迟，相逢犹记去年时。一从落魄长安后，三处飘零各不知。
八月十四日夜招张孺愿钱叔达谢脩之陈汝大王玉生袁无竞集平远台观万岁神光二塔灯分得八庚
作者：徐熥
朝代：明

良夜高台露气清，遥空灵籁送秋声。桂枝先自轮中满，莲炬还从镜里生。隐隐七层标舍利，双双百宝放光明。龙膏烛与蟾蜍影，同向人天照化城。
六溪夜泛
作者：徐熥
朝代：明

暮潮初涨月痕低，一叶兰舟过六溪。唱罢沧浪天渐晓，青山无数鹧鸪啼。
兰陵道中寄同社
作者：徐熥
朝代：明

木落孤城岁易阑，征途何日到长安。匣中宝剑霜花冷，客里金尊竹叶残。两浙名山方驻马，七闽诸子正登坛。忽闻白苧歌声起，欲倩西风寄泽兰。
关山月
作者：徐熥
朝代：明

一片关山月，悲欢望不同。穹庐光照海，沙碛影连空。轮满开秦镜，弦斜倚汉弓。年年三五夜，魂断玉楼中。
关门晓发
作者：徐熥
朝代：明

关门何处通，路入乱云中。鸡唱逐残月，马蹄随晓风。泉飞秋涧响，叶尽暮山空。感此封疆异，离心谁与同。
兴田驿读邓汝高题壁诗
作者：徐熥
朝代：明

故人半载天涯隔，得见题名胜梦思。今日经过驿亭里，再三吟咏壁间诗。
再寻王太古不遇
作者：徐熥
朝代：明

梅花影里访幽栖，门掩寒塘水满堤。两度相寻不相见，一帆风雨出梁溪。
再怀伯孺
作者：徐熥
朝代：明

登楼一望意凄凄，目极遥空白练低。匹马烟花吴苑曲，孤舟风雨太湖西。愁中芳草迷三径，别后垂杨暗六溪。千里怀人多感慨，每看南雁忆封题。
再至京师
作者：徐熥
朝代：明

遥控秦关百二重，九天宫阙绚芙蓉。醉中但击荆轲筑，梦里惊闻汉阙钟。才子新词皆吐凤，美人高髻尽盘龙。玉河杨柳丝丝绿，染得青袍色尚浓。
再送元瀚次来韵
作者：徐熥
朝代：明

一尊同向蓼花滩，露下丹枫落叶残。身泛孤舟愁弟远，泪挥双袖别君难。凄凉戍角秋霜晓，明灭渔灯夜雨寒。此去入林寻旧隐，高斋新长几琅玕。
再送曹能始
作者：徐熥
朝代：明

此日鸣驺去，当年战胜归。故人供别酒，关吏识行衣。起草依丹禁，含香觐紫微。汉廷方贵少，年少似君稀。
再送陈伯孺兼柬在杭
作者：徐熥
朝代：明

尊前酒尽即他乡，岂为分携始断肠。失路客身轻似叶，倚门亲鬓白于霜。归装不望中人产，内顾先营百日粮。未必绨袍能解赠，临行还嘱寄衣裳。天涯休用叹穷愁，得称閒心是浪游。湖上翠蛾三竺寺，月中青雀百花洲。囊无重载身何累，交有深知刺易投。贫贱依人君莫愧，布衣谁不谒诸侯。
再送陈伯孺兼柬在杭·其一
作者：徐熥
朝代：明

尊前酒尽即他乡，岂为分携始断肠。失路客身轻似叶，倚门亲鬓白于霜。归装不望中人产，内顾先营百日粮。未必绨袍能解赠，临行还嘱寄衣裳。
再送陈伯孺兼柬在杭·其二
作者：徐熥
朝代：明

天涯休用叹穷愁，得称閒心是浪游。湖上翠蛾三竺寺，月中青雀百花洲。囊无重载身何累，交有深知刺易投。贫贱依人君莫愧，布衣谁不谒诸侯。
军城早秋
作者：徐熥
朝代：明

落日荒城起暮笳，萧条秋色满黄沙。一声塞雁西风里，十万征人尽忆家。
冬夜同汝翔振狂在杭集汝大山斋
作者：徐熥
朝代：明

玉衡指东露华冷，朔飙暗度梧桐井。张檠乱谑开双颐，铜龙咽漏宵将丙。仆御执炙兼进卮，筋力跛倚神俱疲。客眸耿耿若岩电，搜肠呕肝断须髭。五人同骋谈天口，隔墉魑魅踉跄走。挥手出门天宇昏，沿衢木栅悬灯守。严霜砭肌心恻悽，辘轳声断金井西。解衣匍匐登床睡，四邻咿喔啼天鸡。
冬夜袁无竞过酌
作者：徐熥
朝代：明

钟声排小阁，灯影坠孤尊。竹净云阴薄，花疏霜气繁。卑喧虽近市，幽僻亦深村。坐久儿童睡，山风自掩门。
冬日到山家
作者：徐熥
朝代：明

十里青山古木平，半溪残雪夕阳明。小桥流水门深闭，但听云中鸡犬声。
冬日白纻曲
作者：徐熥
朝代：明

玉肌起粟寒相侵，金壶美酒对君斟。麝兰香气罗衾满，夜长转觉氍毹煖。
冬歌
作者：徐熥
朝代：明

寒威动房帷，悲风起罗荐。妾恨井中冰，结时君不见。
冶城怀古
作者：徐熥
朝代：明

千里山河霁色开，清秋临眺独徘徊。虹桥隐隐龙江绕，雁塔双双雉堞回。落日寒潮螺女渡，冷烟衰草越王台。当年霸业俱尘土，愁听荒原鸟雀哀。冶城日落乱啼鸦，城上乌乌起暮笳。四野桑麻八闽郡，千村烟火万人家。无诸古殿伤青草，南宋行都想翠华。人事已非湖水在，年年风雨长蒹葭。
冶城怀古·其一
作者：徐熥
朝代：明

千里山河霁色开，清秋临眺独徘徊。虹桥隐隐龙江绕，雁塔双双雉堞回。落日寒潮螺女渡，冷烟衰草越王台。当年霸业俱尘土，愁听荒原鸟雀哀。
冶城怀古·其二
作者：徐熥
朝代：明

冶城日落乱啼鸦，城上乌乌起暮笳。四野桑麻八闽郡，千村烟火万人家。无诸古殿伤青草，南宋行都想翠华。人事已非湖水在，年年风雨长蒹葭。
出塞曲
作者：徐熥
朝代：明

羽檄交驰急，横戈赋远征。五更边地角，双泪汉臣缨。夜月关山影，秋风陇水声。何时安绝漠，归去报承明。穷冬生朔雪，寒色满交河。绝塞人烟少，荒城戍角多。关山同汉月，部落半羌歌。欲破匈奴胆，君王莫许和。
出塞曲·其一
作者：徐熥
朝代：明

羽檄交驰急，横戈赋远征。五更边地角，双泪汉臣缨。夜月关山影，秋风陇水声。何时安绝漠，归去报承明。
出塞曲·其二
作者：徐熥
朝代：明

穷冬生朔雪，寒色满交河。绝塞人烟少，荒城戍角多。关山同汉月，部落半羌歌。欲破匈奴胆，君王莫许和。
出都门怀程五表兄
作者：徐熥
朝代：明

献策不得意，呼童便束装。人皆悲失路，我独喜还乡。拓落嘲玄草，驱驰愧绿杨。归寻河朔侣，同擘荔枝香。
出都门留别茅平仲周思敬朱汝脩吴孝甫张孺宗赵凡夫钟山甫韩兆之吴载伯阮步文张曰肩诸君
作者：徐熥
朝代：明

违时空献策，落魄出燕南。恋阙情无极，离人思不堪。绿杨莺睍睆，青草马骖驔。总是飘蓬客，何时又盍簪。
出都门答别邓汝高员外
作者：徐熥
朝代：明

十年三上长安道，阙下献书俱不报。拂袖还山别故人，风尘满目伤怀抱。长安裘马多轻肥，先达何人怜布衣。惟君慷慨念贫贱，交情如此今人稀。凄凉旧事那堪数，半榻孤灯寒夜雨。载酒曾同醉锦溪，看山犹记眠芳墅。转盼光阴十载馀，怜余踪迹仍樵渔。空文何以干明主，儒术由来生计疏。余也今年三十几，依然落魄归田里。白首何妨老故园，红尘从此辞燕市。拔剑哀歌日易昏，垂杨未折已销魂。人生离别足感叹，穷达悠悠何必论。
分得九疑山送屠田叔守辰州
作者：徐熥
朝代：明

楚都山水称奇险，突出高峰青九点。天外巫黔路渺漫，峰阴溪涧流深浅。峰峰相间色参差，无数青螺镜里窥。变幻烟霞看莫辨，满天云雨望堪疑。重华当日巡南服，驻跸苍梧穷地轴。一夕龙髯上鼎湖，数声鸾吹传空谷。鸾吹龙髯去不还，湘江帝子惨朱颜。愁眉久锁锋前黛，血泪长留竹上斑。山色含颦望巡狩，时时似听箫韶奏。飞瀑寒流到处奇，丹崖朱洞天然秀。潇湘烟月洞庭云，远岫联绵一带分。鹧鸪夜叫黄陵庙，狐兔秋悲虞帝坟。古迹荒凉不堪语，果有啼烟兼啸雨。使君剖竹向荆门，正近潇湘洞庭浦。有时行部拥双旌，定吊娥皇与女英。风前好荐琼芳把，月下如闻环佩声。九疑峰影何重叠，峰下褰帷劳应接。怀古宁辞驻一麾，搜奇不惜停双屐。摇摇桂棹楚江濆，袅袅秋风木叶闻。遗我不须搴杜若，骚成只待寄湘君。
分得季子裘送钱叔达归吴兴
作者：徐熥
朝代：明

旅邸淹留历几春，黑貂无复到来新。蒙茸莫问千金腋，褴褛翻疑百结鹑。失路易沾函谷雨，还家犹染洛阳尘。布衣落魄惭妻嫂，应悔当年浪入秦。
分得宫花一万树送曹能始进士赴阙
作者：徐熥
朝代：明

芳菲丛里拜枫宸，铃索声中雨露新。香雾有时分太极，秾华随处拂勾陈。重重绿染宫袍色，片片红酣御辇尘。不似曲江骑马日，杏林惟探一枝春。
分得胭脂井送陈淳夫太学之金陵
作者：徐熥
朝代：明

胭脂零落井痕荒，水面桃花照艳妆。碧甃一泓沉宝珥，红泉千点滴银床。金函半染铅华色，丝绠犹牵珠翠香。莫问故宫生死地，辘轳容易转愁肠。
分得要离冢送陈伯孺之姑苏
作者：徐熥
朝代：明

漆灯明灭半无光，断碣凋残字几行。黄土一抔封马鬣，紫苔三寸锈鱼肠。月中似听英魂泣，地下难埋侠骨香。况与伯鸾丘垄近，烦君并为荐椒浆。
分得黄金台送屠田叔转运使赴京
作者：徐熥
朝代：明

燕山日落悲风起，百尺高台留故址。满地狐踪丘陇间，千金马骨荆榛里。至今行客说燕昭，爱士高风久寂寥。侵阶碧草空留色，翳土黄金已尽销。我家定鼎都燕蓟，正是黄金台上地。万里星槎上汉来，诸侯露冕朝天至。台前贤士集如云，拄笏弹冠谒圣君。阳气自生吹黍谷，英雄岂说乐将军。屠君拥传辞闽海，自有高才轻郭隗。休叹盐车上太行，何须吊古登寒垒。至尊侧席正求才，太室明堂日日开。白璧虞卿先拜赐，黄金宁用筑空台。
刘阮再至天台不复见仙子
作者：徐熥
朝代：明

重到仙源路转深，旧游踪迹已销沉。千年山水自朝暮，四壁烟霞成古今。不见胡麻流别涧，独闻幽鸟噪空林。早知一别无寻处，应悔当时出洞心。
刘阮洞中遇仙子
作者：徐熥
朝代：明

路入天台境寂寥，空中吹送白云谣。桃花片片流丹壑，瑶草青青映翠翘。五色烟霞迷鹤梦，数声环佩隔虹桥。人生莫道仙凡别，携手春风是此宵。
初夏邀黄仲高孝廉张孺愿太学钱叔达山人张公鲁徐仲和秀才及社中诸子集澄澜阁
作者：徐熥
朝代：明

良辰集群彦，暂谢区中缘。驾言出西郭，飞觞湖水瀍。澄澜敞高阁，峰阴流绮筵。丹嶂互隐伏，粉堞相回旋。依岸垂柳密，出水新荷圆。珍禽响丛薄，锦鳞沉深渊。芳思结瑶草，清音鸣朱弦。愿以桂楫汎，同将兰？搴。风和岚翠燠，日落暮景延。幽赏既已惬，旅怀由兹宣。白驹聊可絷，奉君终岁年。
初夏邀黄仲高孝廉张孺愿太学钱叔达山人张公鲁徐仲和秀才及社中诸子集澄澜阁
作者：徐熥
朝代：明
体裁：古风

良辰集群彦，暂谢区中缘。驾言出西郭，飞觞湖水瀍。澄澜敞高阁，峰阴流绮筵。丹嶂互隐伏，粉堞相回旋。依岸垂柳密，出水新荷圆。珍禽响丛薄，锦鳞沉深渊。芳思结瑶草，清音鸣朱弦。愿以桂楫汎，同将兰�搴。风和岚翠燠，日落暮景延。幽赏既已惬，旅怀由兹宣。白驹聊可絷，奉君终岁年。
初夏集王氏南园
作者：徐熥
朝代：明

南园开胜地，结伴共盘桓。曲径依精舍，疏钟出戒坛。山光低古堞，树色隐层峦。弱柳垂青沼，名花映画栏。浮屠高七级，悬磴折干盘。帆影云中细，蝉声雨后残。侵衣松露湿，夹座竹阴寒。铃铎凭虚听，川原入望看。明霞散林际，初月挂檐端。啸咏情方洽，酣歌夜未阑。此中足幽赏，长愿接清欢。
初春德州道中有怀故园
作者：徐熥
朝代：明

落日平原朔气凝，征途迢递倦难胜。风生沙捲残年雪，春至河销半渡冰。古戍黄昏喧断角，远村寒夜见孤灯。莺花自爱家林好，裘马何心向五陵。
初至武夷
作者：徐熥
朝代：明

道缘为重世缘轻，总属閒游岂计程。九曲仙班邀鹤驭，半空天乐奏鸾笙。经旬绝粒抛烟火，到处行歌变姓名。多少函中遗蜕在，不知若个是前生。
别刘少已冯希吕
作者：徐熥
朝代：明

都门慷慨别同驩，剑气冲霄马上看。一自荆卿歌变徵，萧萧易水至今寒。
别方广岩
作者：徐熥
朝代：明

灵境探应遍，言寻旧路归。殷勤记嵓石，惆怅别林扉。出洞寺全隐，下山泉渐微。行行频矫首，人世到来稀。
别梁玉
作者：徐熥
朝代：明

何物临岐系所思，佳人偷指绿烟丝。重来试看门前树，留得青青有几枝。
别离曲
作者：徐熥
朝代：明

丝缰白马黄金勒，仆御门前苦促逼。叮咛握手暂踌蹰，欲住须臾竟不得。心知此别无还期，犹问君归是几时。心知此别书难寄，犹问征鸿何日至。为君整辔君上鞍，频频勒马回头看。无情马足如飞电，路转桥回君不见。归来妆阁双泪垂，此身误嫁游侠儿。
别离曲
作者：徐熥
朝代：明

牵衣赠一言，君还能听否。但看上林花，莫折章台柳。
别虚道人
作者：徐熥
朝代：明

与师分别亦关情，不记形容记姓名。闻说还童有真诀，白头人又是前生。
别金陵
作者：徐熥
朝代：明

人境元如梦，兹游真惘然。一帆扬子月，双屐白门烟。遇寺多留偈，逢僧尽问禅。独馀千佛岭，待我再来缘。
别陈惟秦
作者：徐熥
朝代：明

劳歌君莫吟，吟即泪沾襟。若比前年别，此情应更深。梦能知道路，交只恋山林。何处还相忆，天涯一片心。
剑津夜泛
作者：徐熥
朝代：明

夕翠飞丹壑，葱茏色不分。神龙前代化，山鬼隔村闻。零露清残月，流星入断云。溪边高阁在，何处遇雷君。
剑浦得幼孺书
作者：徐熥
朝代：明

别君经一年，迢递各云天。彼此有消息，全凭书札传。雁飞九峰外，梦到六溪边。把臂知何日，开缄空惘然。
剑浦怀宗思兼先生
作者：徐熥
朝代：明

剑气冲霄水乱流，故人曾共木兰舟。年来老病如宗炳，画里青山卧里游。
剑浦送康元龙游吴
作者：徐熥
朝代：明

余自吴门归，君望吴门去。来往本无期，延津忽相遇。一望故山云，一问他乡路。语罢各分离，愁心满烟渚。
剑浦送顾世卿
作者：徐熥
朝代：明

行行出剑津，送君还东吴。未能展嬿婉，别离在须臾。含涕牵君衣，相视意踟蹰。我无双飞翼，何由与君俱。君行登青云，我尚蟠泥途。相隔天一方，道路阻且迂。会面虽有期，秖恐容华殊。悲风振原野，怪鸟争哀呼。送君从此去，回首日云晡。
北地
作者：徐熥
朝代：明

北地非吾土，重游信可哀。鸦声喧白骨，马足起黄埃。野旷衰杨柳，田荒变草莱。江南风物好，一望一徘徊。
北邙行
作者：徐熥
朝代：明

洛阳城外邙山麓，旧鬼哀呼新鬼哭。黄昏髑髅作人语，白昼乌鸢攫人肉。新坟古冢争嵯峨，世间人少北邙多。北邙山中松柏树，听尽车前薤露歌。人生处世多辛苦，贤愚贵贱同抔土。不如归去学还丹，丹成白日生羽翰。
午日过江郎山
作者：徐熥
朝代：明

车度蒙茸里，侵衣树色凉。土音闻越客，山色见江郎。萍梗悲游子，菖蒲忆故乡。龙舟何处竞，箫鼓断人肠。
半山小憩呈惟秦
作者：徐熥
朝代：明

千层鸟道一筇扶，三月东风响鹧鸪。花发幽岩红踯躅，云生绝壁翠模糊。七闽形胜山河壮，万顷沧溟岛屿孤。徐福求仙空入海，谁知此地即仙都。
南屿田家
作者：徐熥
朝代：明

绿水荫柴门，苍山绕茅屋。老树鸣春鸠，颓垣眠小犊。鹅鸭自成群，儿童戏相逐。游从里社归，税藉农桑出。荣辱非所知，饱煖愿已足。羲皇世代遐，此地传遗俗。空山布谷鸣，春风散墟落。夫妻同荷锄，南亩事东作。衡门隐者居，斗酒田家乐。閒惟念子孙，老不知城郭。安能受一廛，鼓腹同耕凿。
南屿田家·其一
作者：徐熥
朝代：明

绿水荫柴门，苍山绕茅屋。老树鸣春鸠，颓垣眠小犊。鹅鸭自成群，儿童戏相逐。游从里社归，税藉农桑出。荣辱非所知，饱煖愿已足。羲皇世代遐，此地传遗俗。
南屿田家·其二
作者：徐熥
朝代：明

空山布谷鸣，春风散墟落。夫妻同荷锄，南亩事东作。衡门隐者居，斗酒田家乐。閒惟念子孙，老不知城郭。安能受一廛，鼓腹同耕凿。
南徐除夕
作者：徐熥
朝代：明

倚棹南徐下，燕山北望遥。客程犹未半，残岁只今宵。乡泪当孤烛，愁心逐夜潮。高堂有白发，何意向云霄。
南旺湖泛月
作者：徐熥
朝代：明

兰舟乘月下黄河，一片清光漾碧波。宛似江南湖上景，分明惟欠采莲歌。
南还留别许灵长张叔韬冯咸甫邓泰素文梦珠柯起之诸子
作者：徐熥
朝代：明

日落燕关马去迟，一尊相对总相悲。岂堪客路销魂处，正值皇都失意时。此去恶分灯下影，重来愁益鬓边丝。与君俱是飘零者，空说加餐赠别离。
卢子明张子明何性中胡彭举林叔度小集客舍
作者：徐熥
朝代：明

客中方落莫，诸子偶来过。有相皆丘壑，无言非薜萝。红尘穷巷少，青眼异乡多。总是飘蓬者，为欢能几何。
去妇词
作者：徐熥
朝代：明

红妆洗尽颜憔悴，一片愁心几行泪。良人重色轻别离，旧日恩情顿相弃。含悲含怨出深闺，宛转踌躇更惨悽。枝头菡萏分连理，枕上鸳鸯散并栖。鸳鸯菡萏归何处，十载绸缪今别去。往事翻同坠井瓶，馀生却类飘风絮。忆昔当年初嫁君，明珰翠袖红罗裙。帐开绮阁连宵月，梦绕巫山一段云。荏苒光阴如转毂，人情日久多翻覆。薄命从来怨玉颜，娇姿一旦辞金屋。万转千回不下堂，悲啼那忍别姑嫜。君恩似水终难返，妾意如胶讵敢忘。心知别去难重见，手把君衣苦留恋。此生无计入君家，芳魂愿化孤飞燕。
口占戏赠道晦
作者：徐熥
朝代：明

家难相寻已十秋，半居城市半林丘。此身已是空门客，只欠披缁物外游。
古别离
作者：徐熥
朝代：明

君身如车轮，去去无回辙。妾泪如井泉，涓涓滴不竭。欢爱能几时，伤哉此离别。萧萧征马向人嘶，欲别未别心惨悽。深闺不识天涯路，但向门前看马蹄。送君试折长堤柳，立马踌蹰岂能久。明年柳发今年枝，还记今年送别时。
古怨
作者：徐熥
朝代：明

当时初嫁君，貌比杨花好。今日与君离，貌比杨花老。杨衰能再荣，妾貌终枯槁。君如记妾旧容华，但看明年杨白花。
古意
作者：徐熥
朝代：明

一天秋色露华清，独倚妆台别恨生。锦字缄愁过蓟水，寒衣将泪到辽城。梦回万里金微路，肠断三更玉篴声。起视明河人不见，朔云边月总关情。
古意
作者：徐熥
朝代：明

低声犹掩袖，未许小鬟知。料应无别语，只是说相思。海燕故双栖，池花自连理。解却红罗襦，知君怜下体。巫阳生绣户，春色满雕床。揉将花瓣碎，分得口脂香。
古意
作者：徐熥
朝代：明

郎自伤心妾断肠，梦中逢妾妾逢郎。一声砧杵一声恨，别意长如秋夜长。
古意·其一
作者：徐熥
朝代：明

低声犹掩袖，未许小鬟知。料应无别语，只是说相思。
古意·其三
作者：徐熥
朝代：明

巫阳生绣户，春色满雕床。揉将花瓣碎，分得口脂香。
古意·其二
作者：徐熥
朝代：明

海燕故双栖，池花自连理。解却红罗襦，知君怜下体。
古战场
作者：徐熥
朝代：明

汉家将军猛如虎，手执长殳腰大斧。白首从征恨数奇，可怜性命轻如羽。鼓声死兮弓绝弦，狼奔鼠窜无行伍。良家百万试锋铓，枯骨如山委黄土。燐火星星点白杨，黄云漠漠依边树。千载犹闻战血腥，夜深不禁啼猿苦。魑魅山魈当路号，哀声长乱黄昏雨。游魂难返玉门关，怨魄年年成杜宇。
古田极乐寺晓起
作者：徐熥
朝代：明

听尽莲华刻漏长，山深岚翠满绳床。鸟啼松嶂声声月，僧踏枫林步步霜。座上落花天外雨，佛前沈水定中香。此生总是空门客，到处皈依有法王。
句曲道中望茅山
作者：徐熥
朝代：明

停车句曲望，缥缈见仙家。旷野分青霭，遥天结紫霞。山秋生异草，溪午出胡麻。欲證延年诀，其如道路赊。
吊关盼盼
作者：徐熥
朝代：明

十年三度过彭城，燕子楼空月自明。欲吊香魂寻旧冢，断碑无主不知名。
同元瀚惟秦雨宿舟中怀惟起弟
作者：徐熥
朝代：明

细雨扁舟泊近村，三人同卧亦销魂。谁怜此夜孤身客，山店残灯独掩门。
同吴之卫马云卿饮张幼于曲水草堂
作者：徐熥
朝代：明

两度过吴市，今来得问奇。榻从花下设，人在竹间窥。座客皆黄发，先生自白眉。名园依曲水，芳宴共题诗。
同吴元瀚兴公弟暮过神光庵
作者：徐熥
朝代：明

薜萝深处入，一径自逶迤。待月嫌林翳，看云怯石危。岩阴灯影晦，山静磬声迟。虽有重来约，重来知几时。
同吴翁晋姚叔乂诸子集陈公衡衙斋
作者：徐熥
朝代：明

南朝仙吏擅风流，四海论交半敝裘。粉署鸟啼花外雨，白门鸦散柳边秋。故宫云气销长乐，近郭湖光起莫愁。马踏夜分归路晚，疏钟遥动景阳楼。
同屠田叔张孺愿钱叔达张公鲁及社中诸子集陈正夫水亭分得文字
作者：徐熥
朝代：明

习池花木翠氤氲，忽枉高轩过使君。囊里诗签拈五字，尊前乐府演双文。杯倾竹叶春频醉，烛烬兰膏夜已分。地主独留髡送客，犹馀丝管梦中闻。
同幼孺惟起由琼河泛舟至义溪
作者：徐熥
朝代：明

寒风微雨共扬舲，无数渔歌竹外听。浦口小洲悬半月，海门孤塔涌罗星。洪涛敛势奔归峡，众水分流散入汀。三十六湾溪路转，一湾山色一重青。
同幼孺马上见桃花
作者：徐熥
朝代：明

寂寂山家半掩门，却怜春色满荒园。同行不觉旗亭远，看尽桃花又一村。
同强善长包蒙吉计仲嘉徐子晋斯学上人集宝林寺镜公房时蒙吉来自东瓯仲嘉归自燕赵
作者：徐熥
朝代：明

吴市飘零感岁华，偶携瓢笠到僧家。孤云静结人天果，朔气寒生佛座花。作客畏闻燕地雪，逢君先问赤城霞。山中欲别各留偈，送过虎溪将日斜。
同彭正休陈子卿游金山遇张函一孝廉闵寿卿山人恩公若公
作者：徐熥
朝代：明

万顷江如练，中流涌翠微。浪翻孤塔影，云恋定僧衣。客路同声少，空门聚首稀。斜阳各南北，惆怅水烟飞。
同微公元直兴公弟至鼓山
作者：徐熥
朝代：明

看山俗虑清，况复与僧行。径密草交色，林回鸟换声。披云孤衲重，挂月一瓢轻。不用忧迷路，灯光见化城。
同微师至面壁洞
作者：徐熥
朝代：明

竹径云阴乱，松门夜色虚。佛多同客礼，洞半借僧居。幡动风来后，钟残月上初。何须别栖隐，此地即吾庐。
同惟秦兴公舟中夜坐
作者：徐熥
朝代：明

临流趺坐久，夕露坠衣繁。山色晚逾翠，滩声宵更喧。林深灯避影，云重月亏痕。不爱闻鸡犬，停舟莫近村。
同林熙吉邓汝高游锦溪竹林
作者：徐熥
朝代：明

一路尽苍苔，浓阴画不开。山依迂涧转，泉逐断桥来。同坐松间石，还倾竹下杯。隔溪烟磬晚，欲别又迟回。
同梅季豹林叔度碧峰寺访如愚上人
作者：徐熥
朝代：明

行尽空林到沃洲，满林黄叶上方秋。松遮古殿半山翠，竹隐空房三径幽。宝盖影飘依佛座，昙花香散拂经楼。年来绮语方除障，不敢题诗赠惠休。
同汝翔在杭看梅先宿芦中矶
作者：徐熥
朝代：明

雪后寻梅坞，芦中问钓矶。榻同陈仲举，诗得谢玄晖。朔气凝青幌，寒香动翠微。前林春色好，折得几枝归。白龙江上路，五里即梅林。暂借芦中宿，同谐物外心。清霜明竹屋，凉月坠花阴。姑射仙人梦，朝来不可寻。
同汝翔在杭看梅先宿芦中矶·其一
作者：徐熥
朝代：明

雪后寻梅坞，芦中问钓矶。榻同陈仲举，诗得谢玄晖。朔气凝青幌，寒香动翠微。前林春色好，折得几枝归。
同汝翔在杭看梅先宿芦中矶·其二
作者：徐熥
朝代：明

白龙江上路，五里即梅林。暂借芦中宿，同谐物外心。清霜明竹屋，凉月坠花阴。姑射仙人梦，朝来不可寻。
同沈稚咸过寒山寺访旭公
作者：徐熥
朝代：明

曲岸暂维舟，精庐访比邱。钟声闻半夜，杯影见中流。榻倚干花晚，房开万竹秋。相看成一笑，疑是虎溪游。
同温允文史声伯集张稚通清远居分得留字
作者：徐熥
朝代：明

此地本清远，主人情更幽。游多乘兴至，客不问名留。坐卧半临水，往来都泛舟。醉馀溪上别，月色满中流。
同游宗振陈伯岑集陈季迪斋中
作者：徐熥
朝代：明

六月溪行苦烦暑，日暮维舟向江渚。乘兴行歌访故人，科头跣足花间语。花间相对忘主宾，驩呼无异平生亲。今朝潦倒斋头客，明日飘零江海人。
同王元直读书法云寺赋赠
作者：徐熥
朝代：明

精庐高傍玉蝉峰，采葛歌成意更浓。把臂共挥花下麈，连床同听佛前钟。覆棋怜尔如王粲，倒屣何人是蔡邕。白首交期谁得似，寺门遥指岁寒松。
同王玉生惟扬弟登剑州明翠阁因怀宗思兼先生
作者：徐熥
朝代：明

高阁倚崚嶒，年来几度登。危栏紫野竹，怪石抱枯藤。上界空香坠，前山翠色凝。因思旧游者，望断白云层。
同萧二丈林子真兴公弟微上人定上人过遇公转华庵
作者：徐熥
朝代：明

因与山僧熟，祗园来往频。一时无俗客，半日有閒人。岩树云边暮，池花水畔春。扫除嫌太洁，翻觉此身尘。
同许灵长太学张去华山人陈幼孺曹能始二孝廉集邓汝高计部署中赋得长安新柳送张成叔太学还四明
作者：徐熥
朝代：明

东风二月蓟门过，新柳青青拂御河。浅绿乍分眉上黛，柔条难任笛中歌。几时叶满章台路，有日花飞太液波。同是一枝堤畔种，无如此地别离多。
同谢于楚袁小脩汪肇邵詹淑正李季宣陈从训集谢在杭席上赠伎
作者：徐熥
朝代：明

相逢流落总天涯，暂借清尊醉狭邪。坐有逐臣心正苦，月中休用泣琵琶。
同郑吉甫过仁王寺怀徐仲和久客莆中
作者：徐熥
朝代：明

灯火佛堂虚，经行月上初。草生游子路，松偃化人居。春尽莺花老，天长蝶梦疏。如何逢九鲤，不寄半行书。
同闵寿卿柳陈父吴元瀚兴公弟避暑仁王寺因憩天秀岩
作者：徐熥
朝代：明

结夏依禅窟，松关闭寂寥。摩厓猜古篆，相地徙团瓢。赤日过林尽，红尘到寺销。清凉元有境，人自爱炎歊。
同闵寿卿王献子二山人集王德载都护溪阁同得萧字
作者：徐熥
朝代：明

尊酒凭虚破寂寥，秣陵云物晚萧萧。窗开远岫常邀月，阁枕寒溪共听潮。万里风烟天外尽，满林秋色雁边遥。主人久傍墙东隐，不向西山更射雕。
同陆纂父山人杨山甫保御集程康伯典客衙斋看芍药
作者：徐熥
朝代：明

异种分仙禁，娇姿冠众芳。当阶翻绛艳，傍砌发浓香。郑国佳人赠，吴宫西子妆。画栏春色好，不用说维扬。
同陆纂父暮酌程康伯花下得枝字
作者：徐熥
朝代：明

幽斋当薄暮，移酌傍花枝。选树莺窥酒，穿林蝶罥丝。月低流影缓，风细度香迟。不惮频来此，交欢无几时。
同陆纂父郭圣仆雨夜集曹重甫客舍得凉字
作者：徐熥
朝代：明

客居非蒋径，亦自过求羊。绿酒人来贳，黄花节后香。敝裘霜气肃，残烛雨声凉。漏尽欲为别，秋宵苦不长。
同陈子卿过广陵访夏玄成吴叔嘉留饮席上分得灯来二字
作者：徐熥
朝代：明

岁晚天涯客，孤舟度广陵。论交疑是梦，对酒喜如渑。郭静涛声远，天寒露气凝。不愁归路黑，江上有渔灯。客路逢知己，飘零未可哀。冻云依树合，残月隔花来。喜对高阳侣，惭非邺下才。观涛吾有赋，秉烛为君裁。
同陈子卿过广陵访夏玄成吴叔嘉留饮席上分得灯来二字·其一
作者：徐熥
朝代：明

岁晚天涯客，孤舟度广陵。论交疑是梦，对酒喜如渑。郭静涛声远，天寒露气凝。不愁归路黑，江上有渔灯。
同陈子卿过广陵访夏玄成吴叔嘉留饮席上分得灯来二字·其二
作者：徐熥
朝代：明

客路逢知己，飘零未可哀。冻云依树合，残月隔花来。喜对高阳侣，惭非邺下才。观涛吾有赋，秉烛为君裁。
后感怀
作者：徐熥
朝代：明

家难相寻最可怜，麻衣如雪泪如泉。慈雏返哺嗟无日，熊胆和丸忆昔年。总为易凋萱草色，却教重废蓼莪篇。杯棬尚在人何处，不待持来已惨然。满目悲风起白杨，幽明相隔路茫茫。穗帷尘暗灵何在，宝婺星沉夜不光。忽尔无心呼阿母，犹然有梦礼医王。板舆此日难重御，一到花间一断肠。才入庭帏便怆情，遗容犹在不闻声。蜀魂未化啼尤切，精卫空填恨岂平。怀似陆郎徒有橘，孝惭考叔竟无羹。可怜神理年来尽，已向尘中厌久生。一夕音容背北堂，人间那得返魂香。百年浑似枝头露，双鬓难留镜里霜。爻象谩劳推季主，刀圭空复藉韩康。此身不但如荼苦，血泪千行更万行。
后感怀·其一
作者：徐熥
朝代：明

家难相寻最可怜，麻衣如雪泪如泉。慈雏返哺嗟无日，熊胆和丸忆昔年。总为易凋萱草色，却教重废蓼莪篇。杯棬尚在人何处，不待持来已惨然。
后感怀·其三
作者：徐熥
朝代：明

才入庭帏便怆情，遗容犹在不闻声。蜀魂未化啼尤切，精卫空填恨岂平。怀似陆郎徒有橘，孝惭考叔竟无羹。可怜神理年来尽，已向尘中厌久生。
后感怀·其二
作者：徐熥
朝代：明

满目悲风起白杨，幽明相隔路茫茫。穗帷尘暗灵何在，宝婺星沉夜不光。忽尔无心呼阿母，犹然有梦礼医王。板舆此日难重御，一到花间一断肠。
后感怀·其二
作者：徐熥
朝代：明
体裁：七言律诗

满目悲风起白杨，幽明相隔路茫茫。繐帷尘暗灵何在，宝婺星沉夜不光。忽尔无心呼阿母，犹然有梦礼医王。板舆此日难重御，一到花间一断肠。
后感怀·其四
作者：徐熥
朝代：明

一夕音容背北堂，人间那得返魂香。百年浑似枝头露，双鬓难留镜里霜。爻象谩劳推季主，刀圭空复藉韩康。此身不但如荼苦，血泪千行更万行。
吕梁洪
作者：徐熥
朝代：明

吕梁洪下水，已变作安流。安流虽自好，只是滞归舟。
听刘隐虚道人谈玄
作者：徐熥
朝代：明

指挥如意坐云根，总是清虚世外言。谈到缤纷花似雨，曾无一语及傍门。
听旧宫人歌
作者：徐熥
朝代：明

一从红叶御沟流，别却深宫几度秋。莫向尊前歌旧曲，哀声容易使人愁。
听莺曲
作者：徐熥
朝代：明

条风淡荡春将半，倚栏忽听莺声乱。隔竹绵蛮别样啼，绕林睍睆相呼唤。相唤相呼不住声，声声偏动冶游情。王孙载酒青楼醉，美女寻芳紫陌行。青楼紫陌春风遍，一种娇声千万变。彷佛秦筝出谷闻，依稀羌笛随风啭。秦筝羌笛韵悠扬，几处欢娱几断肠。闺中少妇悲征戍，路上行人忆故乡。故乡渺何许，莺声何太苦。征戍隔辽阳，闻莺空自伤。莺来莺去自年年，听此啼声倍可怜。百年愁鬓声中改，九十春光舌上迁。莫叹韶华如转毂，爱莺且赋听莺曲。但得长闻柳外声，何辞频进杯中醁。
听角思归
作者：徐熥
朝代：明

白草黄榆不见春，十年辽海困征尘。夜来正有还乡梦，残角一声愁杀人。
听钱叔达弹琴时叔达将归吴兴
作者：徐熥
朝代：明

竹院微风动晚凉，冰弦花里按宫商。凭君莫作思归引，一曲哀声易断肠。
听陈振狂弹琴因怀刘道子
作者：徐熥
朝代：明

夜坐松桂丛，孤琴理残月。流泉澄幽阴，微风助清越。愁因寄指深，兴以馀音发。悠然山水心，怀人向天末。
吴兴感怀呈在杭
作者：徐熥
朝代：明

客中何事太凄然，不得归闽未到燕。囊橐渐空游渐倦，故人离别又残年。
吴城览古
作者：徐熥
朝代：明

白云犹绕旧王居，独对西风恨有馀。百战山河归草莽，千年陵寝总丘墟。月明茂苑游麋鹿，花暗荒城吊阖庐。况是异乡多病客，岂堪唫眺暂踌躇。
吴宫怨
作者：徐熥
朝代：明

高台日日翠华临，何事颦眉更捧心。本是苧萝山下女，吴中恩浅越中深。
吴江哭顾道行先生
作者：徐熥
朝代：明

图报惭无地，哭声空震天。恩私诸子外，知遇十年前。残箧玄经秘，仪床绛帐悬。旧题诗满壁，一读一潸然。
吴门寻沈从先不遇
作者：徐熥
朝代：明

当年踏遍吴门路，十日寻君不知处。年来踪迹虽相闻，邻人又道移家去。阊阖城中多路岐，异乡客子那能知。东寻西访竟不得，惟有残月相追随。几回欲向朱门问，知君不与朱门近。欲向红尘问故人，知君寄迹非红尘。行尽朱门兼白屋，夜深空作穷途哭。出城昏黑迷归舟，满天风露江干宿。
吴门戏寄陈伯孺
作者：徐熥
朝代：明

一望蘋花十顷秋，阖闾城下久停舟。除将访道寻僧外，半为真娘住虎丘。
吴门逢郑四
作者：徐熥
朝代：明

几载天涯别，逢君空自悲。知无桑梓念，不敢问归期。
吴阊吊高季迪太史
作者：徐熥
朝代：明

吴门灯火正黄昏，读罢遗编湿泪痕。五字几人传故业，一杯何处吊吟魂。秋风茂苑留荒草，暮雨寒山泣断猿。欲向居人问封土，衣冠未必葬家园。
吸江亭送林隐之山人还永嘉
作者：徐熥
朝代：明

萧萧匹马万重山，遥指家林雁宕间。竹叶难留孤客醉，桃花如笑故人颜。不将旅食弹长铗，已动归心忆小蛮。歌罢骊驹声渐远，吸江亭外即阳关。
周叔宗郁孟野俞羡长李长白黎慎甫雨集分得微霁
作者：徐熥
朝代：明

如丝看乍歇，庭际尚萧森。已觉收残霭，翻疑结薄阴。晚山消夕晕，好鸟间新音。徙倚花林暮，斜阳生远岑。
和陈参军送客未还闺中有望
作者：徐熥
朝代：明

别虽无百里，情亦似三秋。薰香虚侍寝，看月怯登楼。心慵朝镜掩，望切晚妆留。知君南浦泪，不独送人流。
咏佛手柑
作者：徐熥
朝代：明

兜罗软似绵，移种到人天。妙相终成果，清香不让莲。交枝疑合掌，屈指欲为拳。肯向车中掷，留将供法筵。
咏古镜
作者：徐熥
朝代：明

青铜留美质，玄锡出良工。剥蚀殉秦冢，悲欢照汉宫。挂壁菱花艳，藏匣桂轮空。佳人时拂拭，莫使素尘蒙。
咏怀
作者：徐熥
朝代：明

岁序如转毂，一去无还期。形容久不逮，临镜始叹悲。悠悠梦寐间，觉寤何其迟。处世三十年，履历多险巇。世事古犹今，此意当自知。奈何微脆躯，与俗争奔驰。奔驰觉生累，守静性可怡。老庄有明训，役役将何为。
咏残灯
作者：徐熥
朝代：明

空房心胆怯，灯影半将残。揽衣频起剔，扬彩伴更阑。
咏燕
作者：徐熥
朝代：明

燕子娇飞羽翼齐，呢喃时向小窗西。只因旧垒营初定，纵有雕梁不敢栖。
咏百花画帐
作者：徐熥
朝代：明

罗帷图百卉，晏寝自生香。不羡雕栏艳，犹如金谷芳。娇枝沾暮雨，弱干耐秋霜。更有双连理，夜发合欢床。
咏美人昼眠
作者：徐熥
朝代：明

金钗斜欲溜，玉枕倦相依。瞢腾含媚眼，展转皱罗衣。汗沾香粉腻，幔隔黛痕微。梦只萦闺阁，不逐楚云飞。
咏美人理发
作者：徐熥
朝代：明

犀梳流半月，蝉鬓乱浓云。钗梁卸巧饰，膏沐散馀芬。垂肩遮宝珥，委地拂罗裙。新作盘龙结，含笑问夫君。
咏美人观画
作者：徐熥
朝代：明

国色看如画，丹青疑是真。谁能分丽质，各欲竞丰神。江滨有两艳，下蔡见双身。只恐朱颜谢，不及卷中人。
咏荆轲
作者：徐熥
朝代：明

荆卿一剑客，击筑游燕都。许身太子丹，生死誓不渝。文夫报知己，何惜此微躯。悲歌度易水，慷慨自驱车。匕首中铜柱，非由剑术疏。报秦虽不济，千载仰雄图。
咏薰炉
作者：徐熥
朝代：明

范金呈丽饰，长向兰闺爇。笼袖玉肌温，薰床珠被热。永夜焰常燃，残更芬不灭。佳人梦乍醒，枕畔添香屑。
咏道傍柳
作者：徐熥
朝代：明

一片东风一度新，生来不见上林春。莫言此物无情甚，送尽天涯落魄人。
咏雨中新草
作者：徐熥
朝代：明

烧痕才转绿，含雨未萋萋。且缓佳人斗，方闻玉勒嘶。苔深看莫辨，柳亚望初齐。为语寻春者，无令踏作泥。
哭同年黄绍馨孝廉
作者：徐熥
朝代：明

同领乡书者，才名君最先。赋成栖鹏日，笔绝获麟年。堂有双黄发，家无二顷田。交情尽一哭，泪洒寝门前。
哭周所谐
作者：徐熥
朝代：明

开缄忽报故人亡，双泪如倾几断肠。挂剑未能同季子，知音何处觅周郎。到来已叹交驩浅，死去空怜别恨长。多少遗编犹在箧，一回吟咏一凄凉。当年风雨出芝山，行李萧然夜度关。自谓千秋同艺苑，何期此夕谢人间。几时客作鸣驴吊，何日人能化鹤还。一掬木兰溪上泪，溪声应共泪潺湲。百年交谊隔泉扃，遥对西风泪自零。欲以遗文托行世，敢将良友负幽冥。朱弦既断谁同调，邻篴重吹岂可听。不道精灵沉已久，夜来犹望少微星。生来长咏四愁诗，死后凄凉更可悲。二顷久无尘满甑，一家虽在命如丝。人亡正及黄花节，客吊空违宿草期。未抚灵床先哽咽，难将遗嘱问孤儿。
哭周所谐·其一
作者：徐熥
朝代：明

开缄忽报故人亡，双泪如倾几断肠。挂剑未能同季子，知音何处觅周郎。到来已叹交驩浅，死去空怜别恨长。多少遗编犹在箧，一回吟咏一凄凉。
哭周所谐·其三
作者：徐熥
朝代：明

百年交谊隔泉扃，遥对西风泪自零。欲以遗文托行世，敢将良友负幽冥。朱弦既断谁同调，邻篴重吹岂可听。不道精灵沉已久，夜来犹望少微星。
哭周所谐·其二
作者：徐熥
朝代：明

当年风雨出芝山，行李萧然夜度关。自谓千秋同艺苑，何期此夕谢人间。几时客作鸣驴吊，何日人能化鹤还。一掬木兰溪上泪，溪声应共泪潺湲。
哭周所谐·其四
作者：徐熥
朝代：明

生来长咏四愁诗，死后凄凉更可悲。二顷久无尘满甑，一家虽在命如丝。人亡正及黄花节，客吊空违宿草期。未抚灵床先哽咽，难将遗嘱问孤儿。
哭张隐君
作者：徐熥
朝代：明

先令云亡日，君犹恸哭过。芝焚方自叹，薤露忽成歌。耆旧乡中少，交游梦里多。因之动凄楚，肠断更如何。
哭曾大
作者：徐熥
朝代：明

知音成死别，痛绝壁间琴。不尽西州感，衡门芳草深。
哭李惟实孝廉
作者：徐熥
朝代：明

寒云惨淡日黄昏，壮士长衔万古冤。易水当年歌变徵，湘潭此日赋招魂。妖狐夜半啼原野，山鬼秋深哭墓门。明岁素车过五岭，为君？泪荐芳荪。少年侠客擅词华，埋玉空山事可嗟。自是关门多虎豹，总缘岁序在龙蛇。诗馀长吉囊中草，梦绝文通笔里花。十载交情惟一哭，西风吹泪到天涯。曾同击筑醉燕都，意气翩翩似狗屠。良友忽传成死别，故人犹未束生刍。秦廷恸哭知多少，梁狱投书果有无。我在苦中情更苦，伤君那禁泪模糊。重泉冥漠隔知音，从此交期梦里寻。飒飒悲风天外急，离离芳草墓前深。千秋独抱亡琴痛，万里空怀许剑心。杯酒他年浇白骨，北邙松柏恐成林。
哭李惟实孝廉·其一
作者：徐熥
朝代：明

寒云惨淡日黄昏，壮士长衔万古冤。易水当年歌变徵，湘潭此日赋招魂。妖狐夜半啼原野，山鬼秋深哭墓门。明岁素车过五岭，为君？泪荐芳荪。
哭李惟实孝廉·其一
作者：徐熥
朝代：明
体裁：七言律诗

寒云惨淡日黄昏，壮士长衔万古冤。易水当年歌变徵，湘潭此日赋招魂。妖狐夜半啼原野，山鬼秋深哭墓门。明岁素车过五岭，为君�泪荐芳荪。
哭李惟实孝廉·其三
作者：徐熥
朝代：明

曾同击筑醉燕都，意气翩翩似狗屠。良友忽传成死别，故人犹未束生刍。秦廷恸哭知多少，梁狱投书果有无。我在苦中情更苦，伤君那禁泪模糊。
哭李惟实孝廉·其二
作者：徐熥
朝代：明

少年侠客擅词华，埋玉空山事可嗟。自是关门多虎豹，总缘岁序在龙蛇。诗馀长吉囊中草，梦绝文通笔里花。十载交情惟一哭，西风吹泪到天涯。
哭李惟实孝廉·其四
作者：徐熥
朝代：明

重泉冥漠隔知音，从此交期梦里寻。飒飒悲风天外急，离离芳草墓前深。千秋独抱亡琴痛，万里空怀许剑心。杯酒他年浇白骨，北邙松柏恐成林。
哭林文烈
作者：徐熥
朝代：明

十载神交旧，年来倍忆君。每疑音问阔，谁谓死生分。识面真无日，浮生总似云。难将知己泪，一洒故人坟。相违三百里，消息太茫然。对月思玄度，披图忆辋川。讣来当此日，死去自何年。墓木今成拱，才歌薤露篇。
哭林文烈·其一
作者：徐熥
朝代：明

十载神交旧，年来倍忆君。每疑音问阔，谁谓死生分。识面真无日，浮生总似云。难将知己泪，一洒故人坟。
哭林文烈·其二
作者：徐熥
朝代：明

相违三百里，消息太茫然。对月思玄度，披图忆辋川。讣来当此日，死去自何年。墓木今成拱，才歌薤露篇。
哭林逊肤先生
作者：徐熥
朝代：明

先人同时交，什九泉下尘。遗老独有君，倏然返其真。君今归黄垆，不患无所亲。世上少相识，泉下多故人。生交有聚散，死交千万春。死者足相乐，生者徒悲辛。
哭林逸人
作者：徐熥
朝代：明

水明楼上看明月，共对冰盘品荔枝。今日谱成君不见，年年肠断荔枝时。昔年遗我青精饭，药气浮空满箸云。风雨空山寒食节，一盂何日荐孤坟。记得方山昔日游，逢君濑水苦相留。从今若过方山路，不忍重维濑水舟。怜君易箦垂亡日，值我囊书远别秋。欲哭灵帏山水隔，空将双泪寄人流。
哭林逸人·其一
作者：徐熥
朝代：明

水明楼上看明月，共对冰盘品荔枝。今日谱成君不见，年年肠断荔枝时。
哭林逸人·其三
作者：徐熥
朝代：明

记得方山昔日游，逢君濑水苦相留。从今若过方山路，不忍重维濑水舟。
哭林逸人·其二
作者：徐熥
朝代：明

昔年遗我青精饭，药气浮空满箸云。风雨空山寒食节，一盂何日荐孤坟。
哭林逸人·其四
作者：徐熥
朝代：明

怜君易箦垂亡日，值我囊书远别秋。欲哭灵帏山水隔，空将双泪寄人流。
哭王太常墓
作者：徐熥
朝代：明

一夜文星落太空，中原惊叹失人龙。五湖方遂鸿冥志，千载真成马鬣封。门下几人歌薤露，墓前今日挂芙蓉。招魂宋玉吞声哭，欲叩天阍第九重。
哭王孔振客死泸州
作者：徐熥
朝代：明

飘零万里客，客死更谁依。路远讣音缓，家贫吊者稀。巴歌舁榇曲，橦布附身衣。蜀道难如此，游魂归不归。